TRIKALA WEB MAGAZINE FATSIMARE.GR: Απριλίου 2010\nΈνα Καφέ-Ουζερί στα Τρίκαλα, «αρχηγείο», κυκλώματος μαστροπείας\nΣυνελήφθησαν από άνδρες της ασφαλείας Τρικάλων ο 30χρονος ιδιοκτήτης του καταστήματος που λειτουργούσε χωρίς άδεια, μια 65χρονη κάτοικος Τρικάλων και δύο Ουκρανές ηλικίας 50 και 54 ετών.\nΗ 65χρονη ως υπεύθυνη του καταστήματος, έκλεινε τα ραντεβού των πελατών με τις Ουκρανές που εκδίδονταν έναντι αμοιβής και στερούμενες πιστοποιητικών άσκησης του επαγγέλματος περί εκδιδομένων γυναικών.\nΑναρτήθηκε από fatsimare.gr στις 4/30/2010 03:28:00 μ.μ.\nΣυνάντηση συμμαθητών της Η΄ Τάξης του Α΄ Γυμνασίου Αρρένων Τρικάλων σχολικής χρονιάς 1954 – 1955 στο ΦΡΟΥΡΙΟ\nΔεν θα γράφαμε ούτε θα διαθέταμε χρόνο να ασχοληθούμε γι αυτή τη συνάντηση επειδή στις τελευταίες δεκαετίες, γίνονται αρκετές τέτοιες και για το αναγνωστικό κοινό θα ήταν απλά συνηθισμένο και κουραστικό.\nΣτις 18 Απριλίου 2010 και από ώρα 11.00 π.μ. στο κέντρο «ΦΡΟΥΡΙΟ» Τρικάλων, πραγματοποιήθηκε μια «ΗΡΩΙΚΗ ΣΥΝΑΝΤΗΣΗ» των συμμαθητών της τελευταίας τάξης, της ογδόης, του Α΄ Γυμνασίου Αρρένων Τρικάλων που ήταν οι τελευταίοι αποφοιτήσαντες όταν αυτό στεγάζονταν σε ενοικιαζόμενα σπίτια στο τετράγωνο μεταξύ των οδών Κοραή – Χαριλάου Τρικούπη – Κωλέτη και Ντυνάν, κοντά στη γέφυρα Γούρνας.\nΉταν συνάντηση των συμμαθητών, που πριν πάρουν το απολυτήριο του ονομαζόμενου τότε «Α΄ ΟΚΤΑΤΑΞΙΟΝ ΓΥΜΝΑΣΙΟΝ ΑΡΡΕΝΩΝ ΕΝ ΤΡΙΚΑΛΟΙΣ» (οι τάξεις ήταν έξι) βοήθησαν να μεταφερθούν όλα τα έπιπλα κλπ. στο νέο κτίριο στην περιοχή της Μπάρας όπου σήμερα στεγάζεται και λειτουργεί το 1ο Γυμνάσιο Τρικάλων.\nΗ σκέψη για συνάντηση ξεκίνησε από δυο – τρεις συμμαθητές το 1996 γι’ αυτό και πήρανε τότε την ονομαστική κατάσταση από το αρχείο του σημερινού 1ου Λυκείου Τρικάλων.\nΈμεινε όμως σκέψη και ιδέα μέχρι που αρχάς Φεβρουαρίου 2010, πέντε συμμαθητές, ο Χρήστος Καραδήμος που κατοικεί στην Αθήνα, ο Κώστας Μητσιάδης, ο Γιώργος Μπούκας, ο Γιώργος Ρίζος που κατοικούν στα Τρίκαλα και ο Τάκης Ρίζος που κατοικεί στην Άρτα, τηλεφωνικά ορίζουμε την ανωτέρω ημερομηνία για συνάντηση και αρχίζουμε την οργάνωση.\nΠότε ρωτώντας και πότε τηλεφωνικά ανακαλύψαμε τις διευθύνσεις και τα τηλέφωνα όλων των συμμαθητών και με λύπη μας διαπιστώσαμε πως από τους 84 που ήμασταν στην τάξη οι 16 αποδήμησαν εις Κύριον.\nΣτους υπολοίπους 68, που οι 34 κατοικούν στα Τρίκαλα και στα περίχωρα, οι 18 στην Αθήνα οι 5 στη Λάρισα, οι 3 στη Θεσσαλονίκη και από 1 στην Άρτα, στην Χαλκίδα, στην Κέρκυρα, στην Ρόδο, στην Πάρο, στην Γερμανία, στην Αμερική και στην Αυστραλία, τους ειδοποιούμε για την συνάντηση και στους περισσότερους στέλνουμε φάκελο με έγγραφη πρόσκληση και την ονομαστική κατάσταση όλων των συμμαθητών μας.\nΚαι να που κάναμε την συνάντηση, την «ΗΡΩΙΚΗ ΣΥΝΑΝΤΗΣΗ» μετά από 55 χρόνια αφού οι περισσότεροί μας είχαμε να ειδωθούμε από την ημέρα του τελευταίου γραπτού διαγωνισμού από τον Ιούνιο του 1955. Πρέπει να πούμε εδώ πως μετά τον σεισμό που έγινε σ’ όλη τη Θεσσαλία την ημέρα της εορτής της Ζωοδόχου Πηγής το 1954, αρκετό διάστημα τα μαθήματά μας για την σχολική χρονιά 1954 – 1955, τα κάναμε σε σκηνές που στήθηκαν στην αυλή του Γυμνασίου μας.\nΑγκαλιές, φιλιά και με ανάμεικτα τα αισθήματα, χαράς για μας τους 39 παρόντες στην συνάντηση, λύπη γι’ αυτούς τους 16 που έφυγαν και κάποια στεναχώρια για τους 5 δικαιολογημένους απόντες όπως και για τους 24 αδικαιολόγητους απόντες.\nΣτις λίγες αυτές ώρες σταματήσαμε το χρόνο και η μνήμη μας γύρισε πίσω στα μαθητικά χρόνια. Όρθιοι όλοι και σε πηγαδάκια λέγαμε και τι δεν λέγαμε, για εκείνα που κάναμε ή έγιναν μέσα και έξω από την αίθουσα.\nΚάποια στιγμή ακούγεται η φωνή του Μπάμπη Οικονομήτσου – Κύριοι καθίστε στις θέσεις σας για να πάρουμε παρόντες και απόντες.\nΣιγά – σιγά όλοι μας καθίσαμε στα ωραία στρωμένα τραπέζια – στις ροτόντες – του κέντρου «ΦΡΟΥΡΙΟ» και ο Μπάμπης, που ήταν ο αριστούχος μαθητής σ’ όλες τις τάξεις του Γυμνασίου και είχε το απουσιολόγιο, διάβασε φωναχτά όλα τα ονόματα των συμμαθητών μας και ανάλογα το ενημέρωσε.\nΚρατήσαμε ενός λεπτού σιγή για τους συμμαθητές μας που έφυγαν και διαβάστηκε το γράμμα που μας έστειλε ο συμμαθητής μας Θεόδωρος Τόλιος που κατοικεί στην Αμερική και θεωρήθηκε ως παρόν, διότι ήταν μαζί μας ο αδελφός του και μας τηλεφώνησε προσωπικώς.\nΕπίσης διαβάστηκε φωναχτά ένα σχολικό γεγονός που μας έστειλε γραπτά ο ίδιος και που δεν το ξεχνά ακόμη.\nΚάποια μέρα ήρθε ο καθηγητής κ. Παπαθανασίου στην τάξη και εμείς τον αγνοούσαμε και κάναμε πολύ θόρυβο. Αυτός μας λέει ευγενικά – Κύριοι παρακαλώ ησυχία – εμείς τίποτα. Δεύτερη φορά – κύριοι παρακαλώ ησυχία – εμείς πάλι τίποτα.\nΜετά νευρίασε και μας λέει: - Σκασμός Γαϊδούρια – κόκαλο εμείς… Μας λέει μετά. – Έπρεπε να ακούσετε το όνομά σας και να ησυχάσετε;\nΠριν τελειώσει η συνάντησή μας συμφωνήσαμε να συναντιόμαστε κάθε χρόνο την δεύτερη Κυριακή μετά το Πάσχα την ίδια ώρα στο κέντρο ΦΡΟΥΡΙΟ Τρικάλων.\nΚΑΛΗ ΑΝΤΑΜΩΣΗ ΧΩΡΙΣ ΑΔΙΚΑΙΟΛΟΓΗΤΟΥΣ ΑΠΟΝΤΕΣ\nΑναρτήθηκε από fatsimare.gr στις 4/30/2010 03:10:00 μ.μ.\nΕτικέτες Εν Τρικάλοις, Τρικαλινά επίκαιρα\nΟ βουλευτής Τρικάλων της Νέας Δημοκρατίας Ν. Λέγκας, με αφορμή τη δημοσιοποίηση του σχεδίου «Καλλικράτης», έκανε την ακόλουθη δήλωση:\nH διοικητική αναδιάρθρωση της χώρας είναι μία αναγκαιότητα που θα πρέπει να προσαρμόσει και να εναρμονίσει τις πολιτικές και διοικητικές δομές με τα ανθρωπογεωγραφικά δεδομένα της εποχής. Αποτελεί ένα όραμα που δεν πρέπει να απαξιωθεί, να ξεθωριάσει και να οδηγήσει σε διάσταση των δομών αυτών με τις τοπικές κοινωνίες.\nΗ δημοσιοποίηση του χωροταξικού του σχεδίου ‘Καλλικράτης’ ήρθε δυστυχώς να προσθέσει στα προβλήματα που εντοπίστηκαν στους άλλους δύο πυλώνες του σχεδίου, που είναι οι πόροι και οι αρμοδιότητες.\nΤο φιλόδοξο αυτό σχέδιο έρχεται να διαψεύσει τις υψηλές προσδοκίες που καλλιεργήθηκαν αφού εμφανώς προσπαθεί να ανακατανείμει τις αρμοδιότητες χωρίς τους απαραίτητους πόρους.\nΠαράλληλα ο χωροταξικός του σχεδιασμός αναδεικνύει την έλλειψη ενιαίων κριτηρίων αλλά και αρχών χωροθέτησης αφού εμφανώς αναδεικνύει εξαμβλώματα που γεννήθηκαν στο κομματικό σωλήνα.\nΔεν ήμουνα, ούτε είμαι της άποψης ότι το σχέδιο αυτό θα έπρεπε να ικανοποιήσει το κάθε ευκαιριακό, καιροσκοπικό και μικροπολιτικό αίτημα, ούτε ακόμη την όποια εκλογική αριθμητική.\nΥπ’ αυτή την έννοια ο αριθμός των νέων ΟΤΑ δεν θα μπορούσε να είναι ανοικτός. Γιατί απλά η ικανοποίηση του ενός αιτήματος όταν γίνεται χωρίς κριτήρια απαιτεί την ικανοποίηση και των άλλων.\nΔεν μπορεί όμως αυτό να ισχύει για ορισμένους.\nΌπως επίσης δεν μπορεί να δημιουργούνται Δήμοι με δημότες που δεν πρόκειται να γνωρίσουν ποτέ τα υπόλοιπα χωριά του Δήμου τους.\nΣτόχος του Καλλικράτη θα έπρεπε να είναι η δομική και λειτουργική επαναθεμελίωση των αυτοδιοκητικών μονάδων. Δυστυχώς οι παρεμβάσεις που έγιναν στη λογική της ευκαιριακής και ιδιοτελούς ανασυγκρότησης των ΟΤΑ αδικούν το εγχείρημα, και γκριζάρουν την εικόνα του.\nΈστω και την ύστατη αυτή στιγμή, η κυβέρνηση ας αναλογισθεί τις ευθύνες της και μέσα από μια ουσιαστική διαβούλευση και μακριά από άγονες αντιπαραθέσεις, να αφουγκρασθεί τη φωνή της τοπικής κοινωνίας και να αποδείξει στην πράξη, ότι η διοικητική/εδαφική πολιτική στο χώρο της αυτοδιοίκησης δεν εξαντλείται στη χρήση μεθόδων πολιτικής γεωγραφίας για την ικανοποίηση πολιτικών επιδιώξεων και σκοπιμοτήτων.\nΕλπίζω και εύχομαι να γίνουν οι απαραίτητες βελτιώσεις έτσι ώστε να μην χρειαστεί σύντομα ένας «Ικτίνος», για να αποδείξει και να επιβεβαιώσει πόσο πολύ αναλώσιμος είναι ο θεσμικός πληθωρισμός που είδαμε να εφαρμόζεται στην τοπική αυτοδιοίκηση τα τελευταία χρόνια.\nΑναρτήθηκε από fatsimare.gr στις 4/30/2010 02:47:00 μ.μ.\nΟ ύμνος των μαύρων σκυλιών ..."σπέσιαλ".!\nΑναρτήθηκε από fatsimare.gr στις 4/30/2010 02:28:00 μ.μ.\nΕτικέτες Κοίτα να δεις τι βρήκα..., Κους κους, Πολιτική(οι)\nΤην μουσική βραδιά θα πλαισιώσουν με αφηγήσεις και ερμηνείες ποιημάτων οι ηθοποιοί Σία Φαράκη και Αντονέλλα Χήρα.\nΤο Δημοτικό Ωδείο του Πολιτιστικού Οργανισμού του Δήμου Τρικκαίων, με την Ορχήστρα Ποικίλης Μουσικής και μαέστρο τον Ανδρέα Τσέγα θα πραγματοποιήσει συναυλία – αφιέρωμα στη Μάνα την Κυριακή 9 Μαίου 2010 και ώρα 8.30 μ.μ. στο χώρο εκδηλώσεων του Μύλου Ματσόπουλου.\nΤην επιλογή και επιμέλεια των κειμένων την έχει η ποιήτρια και συγγραφέας Χαλκιαδάκη Νίκη.\nΤα μέλη της Ορχήστρας είναι\nΜπουζούκι : Λίνος Νίκος, Γιώργος Ρέτος\nΦλάουτο : Χριστίνα Αλεξανδρή, Λιάνα Μήνια\nΒιολί: Ζωή Μοραίτη, Σπύρος Μπέκος, Δημήτρης Μπέλλος\nΤσέλο : Χαρούλα Σαφαρή\nΠλήκτρα : Γιώργος Παππάς\nΠιάνο : Ανδρέας Τσέγας\nΑκουστική κιθάρα : Γιώργος Αλεξανδρής\nΚρουστά : Μιχάλης Ρέτος\nΜπάσο : Κώστας Λάμπας\nΝτράμς Θωμάς Μαυρατζάς\nΘάλεια Σακαλιά, Μαριαλένα Γιάνναρου, Νίκος Κεραμιώτης, Θωμάς Σιώμος, Άρης Φαλιάγκας\nΑναρτήθηκε από fatsimare.gr στις 4/30/2010 02:16:00 μ.μ.\nΜια ιστορία από την γυναίκα-θρύλο στο σινεμασκόπ πανί του αισθησιασμού\nΤo trailer της βράβευσης της Τίνας Σπάθη, απο τον Νίκο Τριανταφυλλίδη.\nΣαν λίρα παλαιάς κοπής. Η Τίνα Σπάθη, η γυναίκα-θρύλος στο σινεμασκόπ πανί του αισθησιασμού, η μελαχρινή φαντασίωση της δεκαετίας του '70, ο σατράπης του σπιτιού της, όπως λέει η ίδια, με μια φωνή βραχνή, κλειστή, σαν μέταλλο γαλβανισμένο, θυμάται τα δύο χρόνια μπροστά στην κάμερα και τα δέκα πάνω στην πίστα. Η Σταχτοπούτα που δεν σηκώνει μύγα στο σπαθί της εξηγεί γιατί είναι μάγκας, απαγγέλλει τα δικά της ποιήματα και αφήνει να τρέξει ο χείμαρρος των αναμνήσεών της.\nTrikala By Night στη νέα σελίδα: κλικ ΕΔΩ\nΤo trailer της βραβευσης της Τίνας Σπάθη, απο τον Νίκο Τριανταφυλλίδη.\n«Εiμαι 53 ετων»\n«Την Κυριακή είχα τα γενέθλιά μου. Έκλεισα τα 53. Όποιος πει ότι δεν φοβάται το χρόνο θα πει ψέματα. Αφού κοιτάμε τον καθρέφτη και θέλουμε να είμαστε νέοι και υγιείς. Έχω περάσει πολλά με την υγεία μου που ούτε στον εχθρό μου δεν τα εύχομαι. Αν δεις κάποιες παλιές φωτογραφίες μου, θα νομίσεις ότι είμαι 70 χρόνων. Είχα γεράσει από υγεία, είχα χάσει πολλά κιλά, ήμουν στα όρια της κατάθλιψης. Αλλά έχω μια δικιά μου δύναμη, όπως είχε η Βουγιουκλάκη. Έλεγε "Δεν θα γεράσω!" και δεν γερνούσε. Ασχέτως αν είχε κάνει πλαστικές. Εγώ δεν έχω κάνει τίποτα».\n«Τα πράγματα γίνονται τυχαία στη ζωή. Εμένα με βρήκαν ως πωλήτρια στην Ερμού. Ήμουν δεν ήμουν 16 χρόνων. Σε ένα διάλειμμα, λοιπόν, από τη δουλειά, πήγα να πάρω ένα σάντουιτς απέναντι στη γωνία. Δίπλα, στο φαρμακείο, γύριζαν ένα διαφημιστικό για την τηλεόραση για μια κολόνια. Να καταλάβεις, στο σπίτι μου δεν είχαμε τηλεόραση. Σε ένα σκαμπό καθόμασταν στη γειτόνισσα και βλέπαμε τον Άγιο. Η κοπέλα λοιπόν τα έλεγε, τα ξανάλεγε, αλλά δεν μπορούσε. "Έλα εδώ, κοριτσάκι μου" λέει ένας από το συνεργείο. "Μπορείς να τα πεις εσύ;". Και του λέω "Ναι, μπορώ!", χωρίς να είμαι σίγουρη ότι του έλεγα την αλήθεια. Κατεβάζει από τα σκαλιά την κοπέλα και μου λέει "Εμπρός, ξεκίνα". Αυτό το διαφημιστικό ήταν η αρχή μου. Μετά έδωσε το τηλέφωνό μου στον Απόστολο Τεγόπουλο και έτσι άρχισαν όλα».\n«Τώρα που είμαι σε αυτή την ηλικία και έχω σπουδάσει τη ζωή, αν είχα το μυαλό που έχω τώρα, δεν θα έκανα ταινίες σεξ. Και μιλάμε για σεξ απαλό. Όμως και τώρα, αν γυρίσω μια ταινία σεξ, πάλι μπροστά θα πάει. Εγώ σ' το λέω. Αλλά θα πρέπει να πληρωθώ αδρά. Όχι όπως παλιά. Ο Τεγόπουλος, τότε που με φώναξε, μου είπε ότι η ταινία θα έχει και λίγο γυμνό. Τα σκέφτηκα τα πράγματα και είπα "εντάξει". Με έκανε αμέσως πρωταγωνίστρια, με πήρε τηλέφωνο στο σπίτι και μου είπε "Σου βρήκα και το όνομα". Εμένα με λένε Κωνσταντίνα Σπαθούλα και μου λέει "Θα το κόψουμε και θα το κάνουμε Τίνα Σπάθη"».\n«Η πρώτη ταινία που έκανα λεγόταν Διαστροφές. Έχω γυρίσει συνολικά περίπου 25 ταινίες. Όλες μέσα σε δύο χρόνια. Αλλά δεν θυμάμαι τίτλους, γιατί έτσι κι αλλιώς τους άλλαζαν για να ξαναπουλήσουν τα ίδια πράγματα. Μετά άρχισαν να βάζουν και πολλές ένθετες σκηνές. Με είχαν ρωτήσει, βέβαια, ότι θέλουν να τις εμπλουτίσουν λιγάκι για να γίνουν καλύτερες. Τους έδειξα εμπιστοσύνη, αλλά πήγαν με πλάγια μέσα να με ξεγελάσουν. Εκεί είναι που βγήκε για μένα η ταμπέλα "Εσύ έφερες το γυμνό στην Ελλάδα". Μα εγώ βγήκα μετά το '70. Καλά, πριν δεν υπήρχαν άλλες; Προσπάθησαν να με αμαυρώσουν. Αργότερα, το '80, βγήκαν άλλες δύο κοπέλες με το ίδιο επώνυμο. Μία Κατερίνα και μία Μαρία. Εκεί πια το μπέρδεμα έγινε μεγαλύτερο».\nTrikala By Night στη νέα σελίδα: fatsimare.gr κλικ ΕΔΩ\n«Μετά μπλέκω στη νύχτα, ένας φίλος μου που είχε επαφές με τα μαγαζιά με συστήνει και πρωτοτραγουδάω στα Ξημερώματα με τη Σακελλαρίου. Μη φανταστείς ότι έβγαινα να κάνω πρόγραμμα. Μαζί με άλλες δύο κοπελίτσες λέγαμε τρία τραγούδια. Μετά με τον Κινούση στις Τζιτζιφιές, με τον Φλωρινιώτη, με τον Μητσάκη, με πολλούς. Για δέκα χρόνια στη νύχτα. Μέχρι στον Καναδά είχα πάει, αλλά και πολύ στην επαρχία.\nΣκυλάδικα, πολύ "χαρτί", πιάτα, σπασίματα, "ζημιές", λουλούδια, καψούρια...Τώρα δεν υπάρχουν αυτά. Αυτή ήταν η χαρά της νύχτας τότε. Αν μου την έπεφταν; Μη συζητάς. Μόνο τέτοια. Χρυσαφικά, αυτοκίνητα, αλλά δεν ήθελα. Έπρεπε κάτι να αισθάνομαι και δεν μπορούσα. Ήμουν όνομα εν τω μεταξύ. Αν ήταν η Μαυράκη και η Μπέμπα Μπλανς που ήταν στο μαγαζί, δεύτερη ήμουν εγώ. Και από το τίποτα όλα αυτά. Πάντα τραγουδούσα λαϊκά τραγούδια, αντρικά. Μόνο τραγούδια ψυχής μού αρέσουν. Να σου πω ένα που μ' αρέσει; "Τα πουλιά τα βρίσκει ο χάρος στο φτερό...". Στο λαϊκό καιγόταν το μαγαζί. Ακόμη και τώρα, όταν τραγουδάω, κλαίω».\n«Δεν έκανα κονσομασιόν ποτέ, απλά δημόσιες σχέσεις. Αυτή ήταν η νοοτροπία τότε, έπρεπε να κάτσεις στο τραπέζι του πελάτη που σε καλούσε, να σε κεράσει ένα ποτό. Εντάξει, δεν με καλούσε για να με κάνει αδελφή του. Πάντα όταν καθόμουν στο τραπέζι, ήμουν με την πλάτη πολύ ίσια στην καρέκλα, περήφανη. Με φοβούνταν και με σέβονταν. Γιατί εκεί όπως καθόσουν, πάντα πεταγόταν ένα χέρι πίσω από την πλάτη σου. "Κάτω!" του έλεγα εγώ και τελείωνε εκεί η κουβέντα Έδιναν τηλέφωνα, έκαναν κομπλιμέντα, αλλά ήταν και πολλοί που ήθελαν μόνο να μου μιλήσουν. Άνθρωποι μόνοι τους. Εγώ σπούδαζα τη νύχτα. Δεν έσπρωχνα τα πιάτα στην πίστα για να γίνει κατανάλωση. Μια φορά, θυμάμαι, παίρνω το ποτήρι μου, λέω στο γκαρσόνι "Πέτρο, στο λογαριασμό μου" και το σπάω στην πίστα. Όχι για να χρεώσω, σαν κάτι άλλες που έσπαγαν πιάτα και πλήρωνε ο πελάτης».\nTrikala By Night στη νέα σελίδα: fatsimare.gr\nΑναρτήθηκε από fatsimare.gr στις 4/30/2010 01:58:00 μ.μ.\nΑνακοίνωση του Γραφείου Τύπου της ΝΕ Τρικάλων του ΚΚΕ για το νέο πακέτο – λαιμητόμο από την Κυβέρνηση και ΕΕ - ΔΝΤ\nΚαι μήνυμα για την ΠΡΩΤΟΜΑΓΙΑ 2010\nΑπαιτείται παλλαϊκός ξεσηκωμός τώρα, για να μην περάσει το νέο πακέτο αντιλαϊκών μέτρων που γυρίζει εκατό χρόνια πίσω τη ζωή της εργατικής τάξης και των λαϊκών στρωμάτων!\nΕίναι ώρα ευθύνης για τους ίδιους τους εργαζόμενους και πρώτα απ' όλα για τα παιδιά της λαϊκής οικογένειας, που τους ετοίμασαν ένα μαύρο μέλλον, η κυβέρνηση, όλα τα αστικά κόμματα και η πλουτοκρατία, οι ιμπεριαλιστικοί οργανισμοί.\nΝα βγούμε στους δρόμους όλοι οι εργαζόμενοι, οι αυτοαπασχολούμενοι, η φτωχή αγροτιά, η νεολαία. Να μην επιτρέψουμε την κατάργηση των συλλογικών συμβάσεων, την κατάργηση του 13ου και 14ου μισθού, τη νέα αύξηση των έμμεσων φόρων, τις εργασιακές σχέσεις γαλέρας, τις απολύσεις, την πλήρη διάλυση του ασφαλιστικού συστήματος.\nΕίναι αισχρό ψέμα το δίλημμα που έθεσε ο πρωθυπουργός «ή χανόμαστε, ή παίρνουμε μέτρα». Αυτό είναι δίλημμα της πλουτοκρατίας, για να αυξήσει την κερδοφορία της και δεν αφορά το λαό. Είναι ωμός εκβιασμός και τρομοκρατία, για να παραδώσουν οι εργαζόμενοι όποιες κατακτήσεις και δικαιώματα έχουν απομείνει. Ο λαός έχει συμφέρον να αποκρούσει τη νέα θύελλα που έφεραν και στην πορεία να ανατρέψει την αντιλαϊκή πολιτική.\nΕίναι αισχρό ψέμα ότι η κυβέρνηση του ΠΑΣΟΚ υποχρεώθηκε από την ΕΕ - ΔΝΤ να πάρει τα άγρια μέτρα. Αποτελούν και δική της επιλογή, γιατί το ΠΑΣΟΚ είναι κόμμα της πλουτοκρατίας, όπως είναι και η ΝΔ και το ΛΑΟΣ. Αυτά τα μέτρα έχουν διατυπωθεί εδώ και πολλά χρόνια ως αξιώσεις της ΕΕ, του ΣΕΒ, των τραπεζιτών, των εφοπλιστών, των μεγαλεμπόρων. Χρόνια τώρα έχουν σημαία τους την απελευθέρωση της αγοράς εργασίας, δηλαδή την κατάργηση κάθε μέτρου που κατοχυρώνει συλλογικά δικαιώματα.\nΕίναι αισχρό ψέμα ότι όλοι φταίμε για τα ελλείμματα και το χρέος. Τα δημιούργησαν τα κέρδη του κεφαλαίου, οι φοροαπαλλαγές και οι επιδοτήσεις που παρείχαν αφειδώς στην πλουτοκρατία οι κυβερνήσεις, οι ΝΑΤΟϊκοί εξοπλισμοί, η αφαίμαξη των ασφαλιστικών ταμείων από το κεφάλαιο.\nΤο νέο πακέτο - λαιμητόμος ούτε προσωρινό είναι, ούτε και το μοναδικό. Τα βάρβαρα μέτρα θα είναι διαδοχικά, σήμερα για να μειωθούν τα ελλείμματα και το χρέος και σε λίγο καιρό για να μην αυξηθούν. Η ανάπτυξη που υπόσχονται δεν αφορά τις ανάγκες του λαού, αλλά την ισχυροποίηση των μονοπωλίων, δηλαδή τους αίτιους της κρίσης.\nΤώρα οι εργαζόμενοι πρέπει να αποκρούσουν την ιδεολογική τρομοκρατία, να απορρίψουν τα ιδεολογήματα περί εθνικής ευθύνης, αξιοπρέπειας και κοινωνικής συνοχής. Τα συμφέροντα του λαού συγκρούονται με τα συμφέροντα των μονοπωλίων. Ή θα πτωχεύσουν τα μονοπώλια, ή ο λαός.\nΤο ΚΚΕ καλεί τους εργαζόμενους και τη νεολαία να διαχωρίσουν την ευθύνη τους από τις πολιτικές δυνάμεις που τους τσακίζουν, για να προστατεύσουν την πλουτοκρατία.\nΌλοι στους δρόμους. Την Πρωτομαγιά ,στις 10 πμ στην Κεντρική Πλατεία Τρικάλων , στην απεργία στις 5ης Μάη και στις κινητοποιήσεις που θα ακολουθήσουν. Πρέπει να σημάνει συναγερμός σε κάθε τόπο δουλειάς, κατοικίας και σπουδών. Ο λαός έχει τη δύναμη, αρκεί να την συνειδητοποιήσει και να δράσει.\nΜήνυμα της NE Τρικάλων του ΚΚΕ\nΈλληνες και μετανάστες, νέες και νέοι της εργατικής τάξης, απόμαχοι της δουλειάς, άνεργοι\nΈχουμε χρέος, ιδιαίτερα απέναντι στους νέους εργάτες και στις νέες εργάτριες, στα παιδιά των εργαζομένων, όλου του λαού, να υπερασπίσουμε τις κατακτήσεις που οι προηγούμενες γενιές κέρδισαν με αίμα. Κανείς δεν πρέπει να φοβηθεί τις θυσίες του αγώνα και να δεχθεί τις μαύρες μέρες που φέρνει η πολιτική που υπηρετεί την κερδοφορία και την ενίσχυση των μονοπωλίων. Τώρα πρέπει, με ταξική ενότητα και λαϊκή συστράτευση, να ξεσηκωθούμε ενάντια στον πόλεμο σε βάρος των δικαιωμάτων μας. Για τα δικαιώματά μας, για το μέλλον των παιδιών μας. Η τάξη μας έχει τη δύναμη και είναι ικανή να ηγηθεί της συγκρότησης του μεγάλου αντιμονοπωλιακού αντιιμπεριαλιστικού δημοκρατικού μετώπου για την ανατροπή της εξουσίας των μονοπωλίων, για τη λαϊκή εξουσία.\nΤα βάρβαρα αντεργατικά μέτρα που παίρνει η κυβέρνηση του ΠΑΣΟΚ, με τη στήριξη της ΝΔ και του ΛΑΟΣ, θα συνεχίζονται και θα κλιμακώνονται όσο οι εργαζόμενοι και ο λαός δεν αντιπαραθέτουν την πραγματική τους δύναμη. Το ξεθεμέλιωμα του ασφαλιστικού, η δραματική αύξηση των ορίων συνταξιοδότησης, η δραστική μείωση των συντάξεων και των παροχών, η απελευθέρωση των απολύσεων, η κατάργηση των Συλλογικών Συμβάσεων Εργασίας, η κατάργηση ακόμα και του βασικού μισθού και η γενίκευση της ελαστικής προσωρινής εργασίας, είναι μέτρα προαποφασισμένα εδώ και χρόνια.\nΟ στόχος τους είναι να γίνει ακόμα πιο φθηνή η εργατική δύναμη, τα νέα παιδιά να μην έχουν ούτε τα στοιχειώδη δικαιώματα στην εργασία, στη μόρφωση και στην Υγεία. Τα ίδια μέτρα παίρνουν σε όλες τις χώρες της ΕΕ, γιατί αυτό απαιτούν τα συμφέροντα των καπιταλιστών. Θέλουν οι εργαζόμενοι να πληρώσουν την καπιταλιστική κρίση και τα αδιέξοδα του δικού τους γερασμένου και ξεπερασμένου καπιταλιστικού συστήματος.\nΟ καπιταλισμός δεν μπορεί να γίνει ανθρώπινος, δεν μπορεί να γλιτώσει από τις κρίσεις. Δεν είναι μονόδρομος. Όσο πιο ισχυρά θα γίνονται τα μονοπώλια, τόσο μεγαλύτερα θα γίνονται τα βάσανα για τους εργαζόμενους και το λαό, τόσο μεγαλύτερος θα γίνεται ο παρασιτισμός, η διαφθορά, η βαρβαρότητα.\nΣήμερα υπάρχουν όλες οι υλικές προϋποθέσεις, περισσότερο από κάθε άλλη φορά, να έχεις σύγχρονα δικαιώματα, σταθερή και ασφαλή δουλειά. Να μειωθεί ο χρόνος εργασίας και τα όρια συνταξιοδότησης, να έχεις σύγχρονες εντελώς δωρεάν παροχές στην Υγεία, στην Πρόνοια, στη μόρφωση, στη στέγη, στον αθλητισμό, στην πολιτιστική δραστηριότητα. Μην ανέχεσαι να επιδεινώνουν τους όρους της ζωής σου.\nΤο δρόμο ανάπτυξης που υπηρετεί το καπιταλιστικό κέρδος τον έζησες. Μόνο νέα δεινά θα σου φορτώσει. Υπάρχει λύση αν εσύ το αποφασίσεις. Υπάρχει δρόμος ανάπτυξης που υπηρετεί τις ανάγκες των εργατών και όλου του λαού. Είναι ο δρόμος της λαϊκής εξουσίας, της λαϊκής οικονομίας.\nΤώρα είναι επιτακτική ανάγκη η τάξη μας να εμπιστευτεί και να χρησιμοποιήσει τη δύναμή της.\nΗ εργατική τάξη είναι η πιο ισχυρή κοινωνική δύναμη. Παράγει τον πλούτο, δημιουργεί και λειτουργεί τα εργοστάσια, τις επιχειρήσεις, τις υποδομές. Η Ελλάδα έχει όλες τις πλουτοπαραγωγικές δυνατότητες και προϋποθέσεις να αναπτυχθεί προς όφελος του λαού.\nΒασική προϋπόθεση είναι να γίνουν όλα τα μονοπώλια λαϊκή - κοινωνική περιουσία. Να λειτουργήσουν με κεντρικό σχεδιασμό, κοινωνικό - εργατικό έλεγχο. Να αποδεσμευτεί η χώρα από τους ιμπεριαλιστικούς οργανισμούς.\nΑπόρριψε τις συκοφαντίες και τα ψεύδη που εξαπολύουν οι υπερασπιστές του καπιταλισμού κατά του σοσιαλισμού που οικοδομήθηκε στην Ευρώπη τον 20ο αιώνα. Ήταν η πρώτη απόπειρα και παρά το ότι έγινε σε πολύ δύσκολες συνθήκες, παρά τα λάθη που έγιναν στην οικοδόμησή του, απέδειξε ότι η εργατική τάξη και ο λαός μπορούν να ζήσουν πολύ καλύτερα χωρίς τους καπιταλιστές. Απέδειξε ότι η σχεδιασμένη κοινωνική παραγωγή μπορεί να δημιουργήσει ολόπλευρη ανάπτυξη χωρίς κρίσεις και προς όφελος όλου του λαού. Διδαγμένοι από τα επιτεύγματα, αλλά και τα λάθη, αυτής της μεγάλης προσπάθειας, μπορούμε να οικοδομήσουμε το σοσιαλισμό με σίγουρα βήματα, να επιτύχουμε και πρωτόγνωρες κατακτήσεις και ασύγκριτα μεγαλύτερα επιτεύγματα.\nΕργάτρια, εργάτη, νέα, νέε\nΔείξε τώρα εμπιστοσύνη στο ΚΚΕ.\nTo KKE όπως και χθες έτσι και τώρα θα δώσει όλες του τις δυνάμεις για να υπερασπιστεί αταλάντευτα το δίκιο, το παρόν και το μέλλον της τάξης μας. Όμως, για να νικήσουμε στον ολομέτωπο πόλεμο που μας έχει κηρύξει η πλουτοκρατία και τα κόμματά της, απαιτείται και η δική σου συμμετοχή στον αγώνα και στο κίνημα.\nΠάρε τη θέση σου δίπλα μας χωρίς καθυστέρηση. Για ένα κίνημα ριζωμένο γερά στους τόπους δουλειάς και στους κλάδους. Με ισχυρή ταξική ενότητα και αλληλεγγύη, απαλλαγμένο από το συντεχνιασμό, τον εργοδοτικό συνδικαλισμό, από τη διαβρωτική επίδραση της εργατικής αριστοκρατίας που διασπείρει το δηλητήριο της υποταγής και της ηττοπάθειας.\nΣτήριξε και στηρίξου στο Κόμμα σου για τους μεγάλους αγώνες που έρχονται, για τη μεγάλη ριζική ανατροπή. Για το δίκιο, την εξουσία της εργατικής τάξης, το σοσιαλισμό. Αυτό είναι το ταξικό πατριωτικό μας καθήκον απέναντι στο παρόν και το μέλλον της τάξης μας, το διεθνιστικό καθήκον απέναντι στους εργαζόμενους της Ευρώπης και όλου του κόσμου που δεινοπαθούν από την καπιταλιστική εκμετάλλευση και τη ληστεία από τα μονοπώλια.\nΈχουμε καθήκον και υποχρέωση να παλέψουμε ανυποχώρητα σήμερα, έχουμε δικαίωμα σε μια πολύ καλύτερη ζωή, που θα ικανοποιούνται ολόπλευρα οι λαϊκές ανάγκες.\nΤιμή και δόξα στους ήρωες και νεκρούς της τάξης μας, στους μεγάλους ταξικούς αγώνες. Οι θυσίες τους πιάσανε τόπο. Μας καλούν σε νέους και νικηφόρους αγώνες. Το μέλλον είναι στα χέρια μας.\nΌλοι και όλες στην Απεργιακή Συγκέντρωση του ΠΑΜΕ\n10π.μ.,Κεντρική Πλατεία Τρικάλων\nΑναρτήθηκε από fatsimare.gr στις 4/30/2010 01:51:00 μ.μ.\nΩς εργαζόμενος στη ΒΙΑΝΕΞ είχα την ευκαιρία να επισκεφτώ ένα από τα εργοστάσιά της στις 25-4-10, στα πλαίσια ενός επιμορφωτικού σεμιναρίου του προσωπικού της εταιρίας.\nΠρόκειται για το τρίτο από τα τέσσερα εργοστάσια της μεγαλύτερης ελληνικής φαρμακοβιομηχανίας, το οποίο βρίσκεται στην Παλλήνη Αττικής και εξειδικεύεται στην παραγωγή ενέσιμων λυόφιλων σκευασμάτων.\nΣυνοδείας του διευθυντή του εργοστασίου, ξεναγηθήκαμε στις εγκαταστάσεις και μείναμε έκθαμβοι από την άρτια οργάνωση, τις υψηλές παραγωγικές διαδικασίες, τον τεχνολογικά υπερσύγχρονο εξοπλισμό και τα αυστηρά μέτρα καθαριότητας και αποστείρωσης όλων των χώρων του εργοστασίου. Αυτό όμως που μας εντυπωσίασε περισσότερο και αποτέλεσε αφορμή για να γράψω αυτό το άρθρο, είναι ότι το 95% της συνολικής παραγωγής του συγκεκριμένου εργοστασίου εξάγεται στην Ευρώπη, την Αμερική και την Ασία για λογαριασμό κάποιων από των μεγαλυτέρων πολυεθνικών εταιριών, με τα συγκεκριμένα μάλιστα φάρμακα να αποτελούν πρότυπο ποιότητας, ασφάλειας και αξιοπιστίας για την παραγωγή αντίστοιχων στο εξωτερικό.\nΣε μια εποχή που η Ελλάδα βρίσκεται στο στόχαστρο της Ευρωπαϊκής Ένωσης και υπό την επιτήρηση του Διεθνούς Νομισματικού Ταμείου, ένα μόλις βήμα πριν την πτώχευση, και με την ανεργία να αγγίζει τα υψηλότερα ποσοστά των τελευταίων δεκαετιών, μια ελληνική βιομηχανία, ως όαση στην έρημο της οικονομικής κατάρρευσης, προσφέρει εργασία σε περισσότερους από 1000 ανθρώπους ενώ ταυτόχρονα συμβάλλει στην οικονομία της χώρας με την εισροή συναλλάγματος. Σε όλα αυτά προσθέστε το γόητρο και την ηθική ικανοποίηση ότι τελικά εμείς οι Έλληνες κάνουμε και κάτι καλά.\nΚαι είναι ατελείωτες οι στιγμές στην ιστορία που αποδεικνύουν ότι εμείς οι Έλληνες όταν πραγματικά θέλουμε, μπορούμε.\nM.A. Marketing Advertising & Public Relations\nΑναρτήθηκε από fatsimare.gr στις 4/30/2010 01:25:00 μ.μ.\nΒαρυσήμαντη παρέμβαση της βουλευτού Τρικάλων Σούλας Μερεντίτη στην επιτροπή παραγωγής και εμπορίου της βουλής την Πέμπτη 28 Απριλίου 2010 για τη Μεσοχώρα.\nΗ Βουλευτής Τρικάλων Σούλα Μερεντίτη – που όπως γνωρίζουν όλοι οι τρικαλινοί -, έχει δώσει σειρά αγώνων για να τεθεί σε λειτουργία το υδροηλεκτρικό έργο της Μεσοχώρας και ήταν και εισηγήτρια του ΠΑΣΟΚ στο σχετικό νόμο που ψήφισε πέρυσι η Βουλή, έκανε άλλη μία βαρυσήμαντη παρέμβαση ζητώντας από την αρμόδια υπουργό Τίνα Μπιρμπίλη να πράξει τα δέοντα προκειμένου να ολοκληρωθεί το έργο το ταχύτερο δυνατόν.\nΤο πλήρες κείμενο της ομιλίας της τρικαλινής βουλευτού έχει ως ακολούθως:\nΘα ήθελα να κάνω μια γενική τοποθέτηση και θα προσπαθήσω να είμαι πολύ σύντομη. Δεν χρειάζεται να αναφέρουμε στην Επιτροπή μας την αναγκαιότητα του νομοσχεδίου, ούτε χρειάζεται να πούμε πως φτάσαμε σε αυτή την υστέρηση. Γιατί ξέρουμε όλοι καλύτερα από τον καθέναν, ότι το 70% της ενέργειας που χρειαζόμαστε, το εισάγουμε. Γι' αυτό ξεκινώ με το ότι η χώρα μας έχει ήλιο και αέρα και δεν μπορέσαμε μέχρι σήμερα, να την αξιοποιήσουμε.\nΞεκινώ με μία παρατήρηση ως προς τον τίτλο του νομοσχεδίου, κ. Υπουργέ, επιτάχυνση της ανάπτυξης για την αντιμετώπιση τις κλιματικής αλλαγής. Εγώ θα προσέθετα στον τίτλο και για την αντιμετώπιση της οικονομικής κρίσης της χώρας. Γιατί η εισαγωγή ενέργειας και η δυνατότητα παραγωγής ενέργειας που θα μπορούσαμε να δίνουμε για να είναι πιο φθηνή και με τα πολλαπλασιαστικά οφέλη, έχει να κάνει και με τη στήριξη της οικονομίας.\nΒεβαίως όλοι συμφωνούμε ότι είναι απαραίτητο να επιταχυνθούν οι διαδικασίες αδειοδότησης και ξέρουμε καλύτερα ή έχει φτάσει στα αυτιά μας, τουλάχιστον από έναν εν δυνάμει επενδυτή, τις δυσκολίες που αντιμετωπίζει και τις αλληγορίες καθώς και άλλα που αναφέρθηκαν από αρκετούς συναδέλφους μέσα στην αίθουσα, απλώς θέλω σε αυτό το σημείο να σας επισημάνω προς την σύντμηση του χρόνου, μια ερώτηση. Ρώτησα και τους συναδέλφους που βρίσκονταν μέσα στην αίθουσα στην ακρόαση των φορέων, τι απάντησε η ΡΑΕ. Υπάρχει κύρια Υπουργέ, το εκπαιδευμένο στελεχιακό δυναμικό για να αναλάβει αυτό το έργο;\nΓιατί υπάρχει σωρεία εκκρεμοτήτων στις υπηρεσίες. Άρα είναι καλά να τα γράφουν επί χάρτου τα σχέδια, αλλά, να δούμε αν έχουμε προετοιμαστεί κατάλληλα και γι' αυτό.\nΦράγματος Μεσοχώρας. Το φράγμα Μεσοχώρας νομίζω ότι αποτελεί για όλους τους πολιτικούς που είναι εν ενεργεία από το 1980 και μετά, ένα μικρό ή μεγάλο όνειδος. Καταρχήν θέλω να μου πείτε, είναι ή δεν είναι ΑΠΕ το φράγματος Μεσοχώρας, κ. Υπουργέ και αν δεν είναι, γιατί δεν είναι.\nΕίναι στα πριν ή στα μετά. Σε αυτά που λειτουργούν ή σε αυτά που δεν λειτουργούν. Δεν ξέρω πόσο το γνωρίζετε όσοι δεν το γνωρίζετε, σας λέω γιατί βρίσκεται στην περιοχή μου ότι το φράγματος Μεσοχώρας, είναι έτοιμο. Απλά απομένει να γίνει η έμφραξη και βέβαια με τα γνωστά προβλήματα της μεταστέγασης των κατοίκων του χωριού. Αλλά είναι ένα έργο τεράστιας εθνικής σημασίας και ξέρω όλοι εδώ μέσα όσοι έχουμε τοποθετηθεί φανερά, εκτός από αυτούς οι οποίοι δεν τοποθετούνται, ότι είμαστε υπέρ του έργου.\nΣε αυτή τη φάση που βρίσκεται. Αν κάναμε μία συζήτηση, γιατί από κάποιες αντιδράσεις από ορισμένους, κάποια συζήτηση πριν από τριάντα χρόνια δεν γνωρίζω τι θα λέγαμε.\nΣήμερα όμως, πρέπει να συζητήσουμε κοιτάζοντας ο ένας στα μάτια τον άλλο, πως πρέπει όχι χθες, αλλά, σήμερα να λειτουργήσει, το φράγμα Μεσοχώρας. Εκατομμύρια πεταγμένα που καταστρέφονται γιατί ήδη δημοπρατεί η πολιτεία έργα για την συντήρηση των έργων, εκατομμύρια που χάνονται από την μη λειτουργία του έργου, όλα αυτά εις βάρος του περιβάλλοντος.\nΌποιος έχει επισκεφθεί το χώρο το γνωρίζει πάρα πολύ καλά, όποιος δεν έχει επισκεφθεί τον ενημερώνω ότι αυτή την ώρα η περιοχή Μεσοχώρας «είναι κρανίου τόπος» και σας παρακαλώ και σας προσκαλώ όλη την ηγεσία του Υπουργείου Ενέργειας, Περιβάλλοντος και Κλιματικής Αλλαγής να κάνουμε αν είναι δυνατόν ότι μπορούμε, αλλά και μια ειδική συζήτηση, ώστε να δούμε πώς θα αντιμετωπιστεί άμεσα το φράγμα Μεσοχώρας.\nΔεν μπορεί να παίζουμε ακόμη και με αυτό το έργο κ. Υπουργέ. Το λέω με πολύ πάθος και το γνωρίζετε, το πιστεύω το έργο, αλλά, πρέπει να το πιστέψουμε όλοι μας και κυρίως, να αναδείξουμε την αναγκαιότητα ώστε να λειτουργήσει.\nΘα ήθελα να αναφερθώ, στην γη υψηλής παραγωγικότητας. Είμαι και εγώ σύμφωνη και μάλιστα θέλω να σας πω, κύρια Υπουργέ, μη μας δοκιμάσετε αν θα το ψηφίσουμε ή όχι μέσα στην Ολομέλεια.\nΑναρτήθηκε από fatsimare.gr στις 4/30/2010 01:06:00 μ.μ.\nΕρώτηση στη βουλή για τον θάνατο εργαζόμενου στην καθαριότητα του Δήμου Τρικαίων.\nΑπό τους βουλευτές Αντώνη Σκυλλάκο και Αποστόλη Νάνο\nΟ 53χρονος εργαζόμενος στην καθαριότητα του Δήμου Τρικκαίων, Γρηγορίου Βασίλης, συμβασιούχος και απλήρωτος, που τραυματίστηκε σοβαρά κατά την ώρα εργασίας έχασε τελικά τη μάχη για τη ζωή.\nΚαι αυτό το εργατικό «δυστύχημα», έρχεται να προστεθεί στο μεγάλο αριθμό των νεκρών, ανάπηρων εργατών και τραυματιών που θρηνεί η εργατική τάξη.\nΑποδεικνύεται για μία ακόμη φορά ότι τα μέτρα ασφάλειας στους χώρους εργασίας είναι ελλιπέστατα έως ανύπαρκτα, η ζωή και σωματική ακεραιότητα των εργαζομένων, θεωρείται «αναλώσιμο υλικό». Καταδεικνύονται οι τεράστιες ευθύνες της κυβέρνηση που δεν προχωρά στη λήψη όλων των αναγκαίων μέτρων υγιεινής και ασφάλειας στους χώρους δουλειάς για να μην ξαναθρηνήσει η εργατική τάξη ανθρώπινες ζωές.\n• Τι μέτρα θα πάρει η κυβέρνηση ώστε οι συνθήκες εργασίας και τα μέτρα υγιεινής και ασφάλειας τόσο στις βαριές και επικίνδυνες δουλειές όσο και γενικότερα σ’ όλους τους χώρους δουλειάς να γίνουν τέτοια ώστε να μην θρηνεί η εργατική τάξη νεκρούς ή τραυματίες.\n• Θα γίνουν οι απαραίτητες προσλήψεις μόνιμου προσωπικού στους ελεγκτικούς μηχανισμούς, ώστε να υπάρχει συνεχής και αυστηρός έλεγχος, με τη συμμετοχή των εργαζομένων, για τη λήψη όλων των μέτρων υγιεινής και ασφάλειας στους χώρους δουλειάς.\nΑναρτήθηκε από fatsimare.gr στις 4/30/2010 12:11:00 μ.μ.\nΈπεσε η αυλαία του τέλους για τη φετινή σεζόν από την Κινηματογραφική Λέσχη Τρικάλων\nΤη Δευτέρα 26 Απριλίου 2010 με την προβολή της ταινίας "Departures" έκλεισε η φετινή σεζόν προβολών της Κινηματογραφικής Λέσχης Τρικάλων.\nΟι φίλοι της Λέσχης , πιστοί στο κινηματογραφικό ραντεβού τους, για μία ακόμη φορά συγκεντρώθηκαν το βράδυ της Δευτέρας στον Μύλο του Ματσόπουλου και ανανέωσαν το ραντεβού τους για τον ερχόμενο Οκτώβρη.\nΕμείς σαν Δ.Σ., κάνοντας ένα σύντομο απολογισμό, θα πούμε ότι παρ' όλες τις δυσκολίες που συναντήσαμε, ανυπομονούμε να έρθει πάλι η στιγμή για την πρώτη μας προβολή της επόμενης σεζόν. Για όλους μας ήταν ένα εγχείρημα πρωτόγνωρο.\nΟ κ.Κώστας Αθανασίου (τελευταίος πρόεδρος της Λέσχης) στάθηκε πολύτιμος αρωγός στο πλευρό μας , βοηθώντας μας να κάνουμε την αρχή και μετά όλοι μαζί ξεκινήσαμε το ταξίδι στην ονειροχώρα του κινηματογράφου μέσα από την ματιά τόσων διαφορετικών σκηνοθετών και σεναριογράφων.\nΤίποτα, όμως, δε θα ήταν το ίδιο, αν δεν υπήρχατε εσείς, οι κινηματογραφόφιλοι της πόλης μας, που αγκαλιάσατε από την πρώτη κιόλας μέρα την προσπάθεια ανασυγκρότησης της Κινηματογραφικής Λέσχης.\nΘυμόμαστε όλοι με νοσταλγία το βραδάκι του Νοέμβρη που μαζευτήκαμε στα γραφεία του συλλόγου ΦΙΛΟΣ που ευγενικά μας παραχώρησε ο πρόεδρός του κ.ΝΗΜΑΣ για την πρώτη γενική συνέλευση της Λέσχης μας, της Λέσχης σας, της Λέσχης όλων μας. Σας ευχαριστούμε όλοι μας για τη στήριξή σας και\nπεριμένουμε προτάσεις ταινιών αλλά και κρίσεις σας για κάποιες που έχουμε ήδη δείξει στο mail της Κινηματογραφικής Λέσχης (kin.lesxi.trikala@gmail.com)\nΑναρτήθηκε από fatsimare.gr στις 4/30/2010 11:55:00 π.μ.\nΕτικέτες Τρικαλινά επίκαιρα, Events\n«Οι Έλληνες είναι κυρίως υπεύθυνοι για τη σημερινή τους κατάσταση, αλλά η γερμανική κυβέρνηση έκανε την κρίση χειρότερη με την απροθυμία της να χορηγήσει βοήθεια» γράφει το γερμανικό περιοδικό Spiegel σε κύριο άρθρο στην ηλεκτρονική του έκδοση.\n«Η Γερμανίδα καγκελάριος, Άνγκελα Μέρκελ, φέρει την κύρια ευθύνη για το γεγονός ότι οι Γερμανοί φορολογούμενοι πρέπει τώρα να υποφέρουν» σημειώνει το γερμανικό περιοδικό στο άρθρο που έχει τον τίτλο «Πως η Γερμανία επιδείνωσε την ελληνική κρίση».\n«Την ίδια ώρα, είναι εντυπωσιακό το πόσο πολλοί εκπρόσωποι των κομμάτων του κυβερνητικού συνασπισμού στη Γερμανία παρέχουν συμβουλές προς τους Έλληνες, που κυμαίνονται από τις δραστικές περικοπές αμοιβών ως την άμεση κήρυξη πτώχευσης και την άμεση αποχώρηση από την ευρωζώνη... Η απροθυμία της γερμανικής κυβέρνησης να βοηθήσει την Αθήνα, δεν είναι τίποτα περισσότερο από μια πρόσκληση στους κερδοσκόπους να στοιχηματίσουν για το θάνατο της χώρας αυτής της νότιας Ευρώπης.\nΑυτό εξηγεί επίσης, γιατί τα ασφάλιστρα κινδύνου των ομολόγων του Ελληνικού Δημοσίου εκτοξεύτηκαν σε δυσθεώρητα ύψη τις τελευταίες ημέρες. Η ελληνική κυβέρνηση πρέπει να καταβάλει τώρα τόσο υψηλά επιτόκια για τα χρέη της, ώστε να μην μπορεί πλέον να τα βγάλει πέρα χωρίς εξωτερική βοήθεια, παρά τις πρόσφατες αυξήσεις των φόρων, καθώς και μαζικές περικοπές μισθών» γράφει το Σπίγκελ. Το γερμανικό περιοδικό, αναφέρεται επίσης στον ρόλο των κερδοσκόπων.\n«Είναι γεγονός ότι οι κερδοσκόποι έχουν πρόσβαση σε πληροφορίες για την Ελλάδα όσο και οι οικονομικοί εμπειρογνώμονες των ευρωπαϊκών κυβερνήσεων! Υπάρχουν, ωστόσο, πολλοί παίκτες της αγοράς όπως τα hedge funds, τα οποία όσο πιο χαοτικά είναι τα πράγματα, τόσο περισσότερο τους αρέσει. Ο μεγαλύτερος εχθρός τους είναι η πολιτική σαφήνεια, και για το λόγο αυτό ικανοποιούνται όταν οι πολιτικοί επιδίδονται σε κινδυνολογία. Στην περίπτωση της Ελλάδας, αυτή η κινδυνολογία τα πήγε εξαιρετικά, όπως δείχνουν τα ασφάλιστρα κινδύνου που εκτοξεύθηκαν στα ύψη».\nΣτην ανάλυση του Σπίγκελ τονίζεται επίσης η Ευρωπαϊκή Ένωση «θα έπρεπε να είχε καταστήσει σαφές εδώ και εβδομάδες ότι μοιράζεται την κοινή ευθύνη για ένα ισότιμο κράτος μέλος, διακηρύσσοντας την ετοιμότητά της, υπό ορισμένες προϋποθέσεις και σε περίπτωση ανάγκης, να εγγυηθεί τις πληρωμές προς την Ελλάδα. Η δήλωση αυτή θα είχε κάνει την κερδοσκοπία πολύ πιο δύσκολη, και επίσης, θα μπορούσε να είχε αποτρέψει τη δραματική κατάρρευση της αξίας των ελληνικών ομολόγων.\nΕπίσης, θα είχαν αυξηθεί οι πιθανότητες ότι η Ελλάδα θα μπορούσε να σωθεί από μόνη της. Και αυτό θα είχε σώσει πολλά χρήματα των Γερμανών φορολογουμένων. Η υποχωρητικότητα της γερμανικής κυβέρνησης στις χρηματοπιστωτικές αγορές και τη δειλία της έναντι των ταμπλόιντς, θα στοιχίσει τώρα πολύ πιό ακριβά στους φορολογούμενους», αναφέρει το Σπίγκελ και καταλήγει: Το μόνο πράγμα που επιτεύχθηκε είναι οι κερδοσκόποι να πάρουν μεγαλύτερο θάρρος για να δράσουν. Το χειρότερο σενάριο θα ήταν κι άλλες χώρες, όπως η Ισπανία, η Πορτογαλία, η Ιρλανδία και η Ιταλία, να βουλιάξουν στο φαύλο κύκλο της κερδοσκοπίας. Αυτό θα ήταν το τέλος της νομισματικής ένωσης».\nΑναρτήθηκε από fatsimare.gr στις 4/30/2010 11:51:00 π.μ.\nΑπό τον Νομάρχη Τρικάλων Ηλία Βλαχογιάννη και τον Δήμαρχο Καλαμπάκας Βύρωνα Μπουτίνα θεμελιώθηκε σήμερα ακόμη ένα Νηπιαγωγείο στην Καλαμπάκα.\nΗ τελετή θεμελίωσης πραγματοποιήθηκε το μεσημέρι, παρουσία του Σεβασμιότατου Μητροπολίτη Σταγών και Μετεώρων κ.κ. Σεραφείμ, παραγόντων της Ν. Α. και του Δήμου Καλαμπάκας, εκπροσώπων της Διεύθυνσης Α/Βάθμιας Εκπαίδευσης και της εκπαιδευτικής Κοινότητας.\nΜετά τον καθιερωμένο αγιασμό, ακολούθησε η τελετή της θεμελίωσης της νέας σχολικής μονάδας.\nΣτον σύντομο χαιρετισμό του ο Νομάρχης Τρικάλων κ. Ηλίας Βλαχογιάννης ανέφερε ότι «Με μεγάλη χαρά θεμελιώνουμε ένα ακόμη εκπαιδευτήριο στην περιοχή της Καλαμπάκας, κάτι που αποτελούσε πάγιο αίτημα των κατοίκων και της Δημοτικής Αρχής.\nΕύχομαι να ξεπεράσουμε την γραφειοκρατία με τον Οργανισμό Σχολικών Κτιρίων και είμαι βέβαιος ότι είχαμε προγραμματίσει θα υλοποιηθεί. Τα δύο ακόμη εκπαιδευτήρια στην περιοχή της Καλαμπάκας θεωρούνται βέβαια ότι θα γίνουν.\nΗ προσπάθεια συνεχίζεται παρά τις αντιξοότητες, όσο ακόμη υπάρχει Νομαρχιακή Αυτοδιοίκηση μπορείτε να προσβλέπετε σε αυτή και είμαι βέβαιος ότι η συνεργασία που είχαμε τόσα χρόνια θα φέρει και άλλα έργα στην περιοχή».\nΑπό την πλευρά του ο Δήμαρχος Καλαμπάκας κ. Μπουτίνας τόνισε ότι «Ευχαριστώ θερμά το Νομάρχη Τρικάλων που μέσα σε ένα χρόνο θεμελιώνουμε ακόμη ένα εκπαιδευτήριο στην πόλη της Καλαμπάκας, όπως επίσης θέλω να ευχαριστήσω και τις Τεχνικές Υπηρεσίες της Νομαρχίας.\nΈχουμε εντάξει στον ΟΣΚ άλλα δύο νηπιαγωγεία, αλλά δυστυχώς η γραφειοκρατία στον ΟΣΚ μας καθυστερεί. Επί των ημερών σας κ. Νομάρχα δείξατε ιδιαίτερη προσοχή και ιδιαίτερη σημασία για την Παιδεία στην Καλαμπάκα».\nΤο νέο Νηπιαγωγείο έχει προϋπολογισμό 400.000 ευρώ και περιλαμβάνει 3 αίθουσες και ένα γραφείο για τους Νηπιαγωγούς. Το συνολικό εμβαδό του νέου νηπιαγωγείου είναι 200 m2 ισόγειο και 200 m2 υπόγειο.\nΈνα μέρος του υπογείου λόγω της κλίσης του εδάφους, μπορεί να χρησιμοποιηθεί και ως αίθουσα πολλαπλών χρήσεων. Η δυναμικότητα του κτιρίου είναι για 25 νήπια. Ανάδοχος του έργου είναι η κοινοπραξία «Χρ. Παπαγεωργίου – Χρ. Τσόλα» και η παράδοση του νέου Νηπιαγωγείου για χρήση, υπολογίζεται να γίνει στις αρχές του νέου έτους.\nΑναρτήθηκε από fatsimare.gr στις 4/30/2010 11:09:00 π.μ.\nΣτήριξη των Τρικάλων στη Πρωτοβουλία «Ένα Καράβι για την Γάζα»\nΠραγματοποιήθηκε με επιτυχία στο Δημοτικό κινηματογράφο της πόλης, η εκδήλωση για την Ελληνική Πρωτοβουλία «Ένα καράβι για τη Γάζα»\nΚατά την διάρκεια της εκδήλωσης προβλήθηκε το ντοκιμαντέρ «Γάζα ερχόμαστε» των Καλογερόπουλου – Καρυπίδη το οποίο πήρε το βραβείο κοινού στο Φεστιβάλ Θεσσαλονίκης και αναφέρεται στην επιτυχημένη αποστολή στη Γάζα το 2008.\nΑκολούθησε συζήτηση με τον σκηνοθέτη της ταινίας Γιάννη Καρυπίδη και τον Τάκη Πολίτη καθηγητή του Πανεπιστημίου Θεσσαλίας και μέλος της Διεθνούς Αποστολής κατά την οποία αναπτύχθηκε το σκεπτικό του όλου εγχειρήματος ,οι δυσκολίες και οι συντονισμένες προσπάθειες όλων για την επιτυχία του αλλά και η ανάγκη υποστήριξης του, από όλους μας .\nΣκοπός της εκδήλωσης ήταν η ευαισθητοποίηση και κινητοποίηση των πολιτών και της τοπικής κοινωνίας γενικότερα, για συμπαράσταση στον δοκιμαζόμενο λαό της Παλαιστίνης, αλλά και ενίσχυση της αποστολής , η οποία με σκάφη και επιβάτες από πολλές χώρες θα πλεύσει στα μέσα Του Μάη στη Λωρίδα της Γάζας.\nΣτόχος της αποστολής είναι να σπάσει η πολιορκία , να ανοίξει τα σύνορα της Παλαιστίνης στη Μεσόγειο και να μεταφέρει στον ηρωικό και μαρτυρικό λαό της, υλική βοήθεια ( δομικά υλικά , ιατροφαρμακευτικό εξοπλισμό , εκπαιδευτικό υλικό ) αλλά και μήνυμα αλληλεγγύης από τους λαούς της γης. Στο χώρο της εκδήλωσης λειτούργησε έκθεση φωτογραφίας και επίσης συγκεντρώθηκαν 645 Ευρώ από κουπόνια που διατέθηκαν.\nΤην εκδήλωση παρακολούθησαν πολλοί συμπολίτες μας αλλά και εκπρόσωποι της Τ.Α. και φορέων όπως, ο Δήμαρχος Τρικκαίων Μιχάλης Ταμήλος, ο αντιδήμαρχος Τάκης Παζαίτης, οι Δημοτικοί Σύμβουλοι Θανάσης Τσιάρας και Χρυσάνθη Δαλκαφούκη, ο Δήμαρχος Φαρκαδόνας Χρήστος Τόλιος, ο Νομαρχιακός Σύμβουλος Γεώργιος Καπέλος.\nΑπό την Ένωση Τεχνικών ΔΕΗ ο Δημήτριος Καπέλας,, από την ΕΛΜΕΤ ο Χρήστος Κωνσταντός, από την ΚΕΑΔΕΑ η Τζένη Βαρδούλη.\nΗ Τρικαλινή Ομάδα Στήριξης\nΑναρτήθηκε από fatsimare.gr στις 4/30/2010 10:16:00 π.μ.\nΕπίκαιρο.! [Video-Clip] Ακούστε το.\nΑναρτήθηκε από fatsimare.gr στις 4/30/2010 02:18:00 π.μ.\nΔεν "τα χώνει" μόνο στην ομάδα,"τα χώνει" και σε αθλητικογράφους...!\nΠλεξίδας: Μέλος της Τρικαλινής κοινωνίας και κάτι περισσότερο, εκπρόσωπος στη φίλαθλη Ελλάδα είναι η ομάδα. Όσοι το καταλαβαίνουν, το καταλαβαίνουν...\nΑγανακτισμένος ο μεγαλομέτοχος της ομάδας του ΑΟ Τρίκαλα (και πρώην πρόεδρος) Β.Πλεξίδας για πρόσφατα δημοσιεύματα σε τοπικές εφημερίδες και ιστοσελίδες, μιλάει για "ανύπαρκτους" αθλητικογράφους που μέσα από την ανεπάρκειά τους προσπαθούν να δημιουργήσουν θέματα και γεγονότα που δεν υπάρχουν, να σαμποτάρουν πρωτοβουλίες που βοηθούν την προσπάθεια ανόδου του ΑΟ Τρίκαλα στην Β' Εθνική.\nΑγανακτισμένος ο Β.Πλεξίδας για πρόσφατα δημοσιεύματα\n"Ευχαριστήριο" προς "ανύπαρκτους" αθλητικογράφους που μέσα από την ανεπάρκειά τους προσπαθούν να δημιουργήσουν πρόβλημα με θέματα και γεγονότα που δεν υπάρχουν, απευθύνει με δηλώσεις του στην σελίδα μας ο μεγαλομέτοχος της ΠΑΕ Βαγγέλης Πλεξίδας.\nΜιλάμε για πρωτοσέλιδο τοπικής εφημερίδας που αφορούσε την "προσφυγή" του ποδοσφαιριστή Λάμπρου Χανιώτη και ανακύκλωση δηλώσεων ενός μάνατζερ-προπονητή-αναλυτή που ασχολείται με την Γ' Εθνική κατηγορία.\nΚαι όλα αυτά την ώρα που η ομάδα βρίσκεται ένα βήμα από την άνοδο στην Β' Εθνική...\nΟι δηλώσεις Πλεξίδα\n"Κατ' αρχήν τα γραφόμενα με θίγουν γιατί προσπαθούν να με παρουσιάσουν αφερέγγυο, παρ' όλο που σε πρόσφατη τηλεοπτική συνέντευξη ξεκαθάρισα πως "άπαντες" στο ποδοσφαιρικό τμήμα είναι πληρωμένοι μέχρι τέλος Μαρτίου. |\nΜιλάνε και γράφουν για δήθεν οφειλές τη στιγμή που με ένα τηλέφωνο στο λογιστήριο της ΠΑΕ (έχουν το δικαίωμα, τους το έχω δώσει) θα μπορούσαν να ξέρουν ότι δεν υπάρχει καμμία εκκρεμότητα. Οτιδήποτε κυκλοφορεί, μπορεί να διασταυρωθεί με ένα τηλέφωνο.\nΠριν λίγες μέρες μιλάγανε για απλήρωτο ξενοδοχείο.! Τους έστειλα το τιμολόγιο. Μ' αυτά θα ασχολούμαι; Δεν μπορώ να καταλάβω, τι θέλουν να κάνουν; Να επηρεάσουν αρνητικά τους Τρικαλινούς φιλάθλους εναντίον μου; Εναντίον της ομάδας; Ένα βήμα πριν την άνοδο; Τι να πω;\nΕνοχλούνται που δήλωσα ότι στηρίζω την ομάδα μέχρι τέλους για να πετύχει τον στόχο;\nΕπίσης, μόλις βγήκε ο Δήμαρχος και δήλωσε ότι έχει πρόθεση, (επαναλαμβάνω, πρόθεση) να δώσει πρίμ ανόδου άρχισαν να το σχολιάζουν αρνητικά λες και το πριμ θα το έδινε σε μένα και όχι στην ομάδα...\nΘάθελα νάξερα τόσο πολύ αγαπούν την ομάδα; Δεν είναι η ομάδα μέλος της Τρικαλινής κοινωνίας; Κάτι περισσότερο είναι κύριοι... Εκπρόσωπος των Τρικάλων είναι στη φίλαθλη Ελλάδα. Από τότε που ιδρύθηκε, το '63 μέχρι τώρα.\nΑν δεν το καταλαβαίνουν ούτε οι αθλητικογράφοι αυτό, να αλλάξουν δουλειά...\nΓια να βάλουμε τα πράγματα στη θέση τους. Σχετικά με τον Χανιώτη. Ο ποδοσφαιριστής, ανήκει στον ΑΟΤ για 1,5 χρόνο ακόμη και θα τον υπηρετήσει όπως πρέπει. Ας γράφουν ότι θέλουν.\nΜε το θέμα του πριμ. Ευχαριστώ τον Δήμαρχο και τον κ. Νάκη για την πρωτοβουλία να το εισηγηθούν. Ξέρω ότι το κάνανε για να βοηθήσουν, επειδή αγαπάνε την ομάδα. Αυτοί που αντιδρούν δεν ξέρω τι θέλουν. Το εγκρίνει το Δημοτικό Συμβούλιο; Καλώς. Όχι; Πάλι καλώς...\nΠάμε τώρα παρακάτω...\n"Ευχαριστώ" μερικούς "ανύπαρκτους" αθλητικογράφους που μέσα από την ανεπάρκειά τους προσπαθούν να δημιουργήσουν θέματα και γεγονότα που δεν υπάρχουν, να σαμποτάρουν πρωτοβουλίες που βοηθούν την προσπάθεια, αλλά να ξέρουν κάτι:\nΧαρίστηκα σε πολλούς, από δω και πέρα, δεν θα χαριστώ σε κανένα..."\nΓράψε κι αυτό: "Φτάνει πιά, ανύπαρκτοι"\nΓραφείο ΠΑΕ ΑΟ Τρίκαλα\nΣχόλια του fatsimare\nΤο γραφείο τύπου της ΠΑΕ μας έστειλε και την κασέτα της συνέντευξης (copyright) αλλά δεν πρόκειται (ΠΟΤΕ) να δημοσιευτεί για...ευνοήτους λόγους.\nΣόρρυ ρε Χριστόφορε που οι δηλώσεις πάρθηκαν βραδυνή ώρα (σχετικά βραδυνή) αλλά η δημοσιογραφία που υπηρετείτε (εσείς) λένε δεν έχει ωράριο...\n"Φλού", κανόνισε να τον "ξύσεις" αύριο πάλι, εσύ και ο "Τέρενς Κουίκ" του TRT και να έχουμε ντράβαλα.\n"Μπάκακα" υπηρέτη των "διωγμένων" απο τον ΑΟ Τρίκαλα απ΄ότι κατάλαβες σε παίρνει και σένα η μπόρα....\nΜουτζαχεντίν, αν κατάλαβες με σένα τάχει. Εκείνον τον μάνατζερ-αναλυτή-προπονητή (απολυμένο προπονητή) που ασχολείται με την Γ'Εθνική τι τον φιλοξενείς;\nΕπίσης το τηλ. του Μάνου, δεν τόχεις;\nΗ παρούσα συνέντευξη θα δημοσιευτεί στο www.offside-trikala.gr το νέο μεγάλο αθλητικό portal των Τρικάλων που έρχεται σύντομα να ταράξει τα αθλητικά νερά... Σε ρόλο "Χρήστου Σωτηρακόπoυλου" η όμορφη συνάδελφός σας Κωσταντίνα Τσιοπελάκου.! (Ζητούνται αθλητικογράφοι)\nBlogger με τα "συμπράγκαλα" ετοιμάσου. Ο ρεπόρτερ "Θ.Κ" ζητάει "παπάδες" για μια φωτο. Προσλαμβάνεσαι...!\nΑναρτήθηκε από fatsimare.gr στις 4/30/2010 12:22:00 π.μ.\nΔείτε σ' αυτό το νέο βίντεο πώς οι Γερμανοί εξευτελίζουν την ιστορία και τον πολιτισμό μας σε αυτό το δήθεν "ποιότητας" τηλεοπτικό κανάλι τους\nΑναρτήθηκε από fatsimare.gr στις 4/29/2010 08:33:00 μ.μ.\nΣωστά. Μόνο ο Μάικ θα μπορούσε να το κάνει αυτό...!\nΔιαβάστε τι έκανε. Άπαιχτος...!\nΈκανε δύο δηλώσεις για τον Καλλικράτη, μια ως Δήμαρχος Τρικκαίων ( δηλώνει ικανοποιημένος) και μια ως Πρόεδρος ΤΕΔΚ (δηλώνει απογοήτευση)…!!!\nΔιαβάστε ΕΔΩ λεπτομέρειες\nΑναρτήθηκε από fatsimare.gr στις 4/29/2010 05:04:00 μ.μ.\nΈκπληξη και απογοήτευση για τον Η. Βλαχογιάννη ο "Τρικαλινός Καλλικράτης"\nΔηλώσεις του Νομάρχη Τρικάλων Ηλία Βλαχογιάννη για τους Νέους Δήμους\nΈκπληξη και απογοήτευση. Δυστυχώς επαληθεύτηκαν τα χειρότερα σενάρια για το Νομό μας, πραγματικά απορώ οι υπεύθυνοι του ΙΤΑ ποιον από το Νομό μας συμβουλεύτηκαν, αλλά και η κυβέρνηση ποιον συμβουλεύτηκε, ποιοι έκαναν αυτές τις εισηγήσεις.\nΠιστεύω η τρικαλινή κοινωνία υποδέχθηκε πολύ αρνητικά αυτή την πρόταση της κυβέρνησης και ας ελπίσουμε ότι η διαβούλευση που επαγγέλλεται θα είναι πραγματική, θα ακούσει τις προτάσεις των θεσμικών φορέων για να πάρει σωστότερες αποφάσεις, έτσι ώστε αυτό που θα προκύψει να είναι προϊόν συναίνεσης και απόφασης των τοπικών κοινωνιών.\nΘεωρώ αδιανόητο το Βαλομάνδρι και ο Παραπόταμος να είναι στον ίδιο Δήμο με το Μυρόφυλλο και τη Νεράϊδα. Όλες αυτές οι λανθασμένες μέχρι τώρα εισηγήσεις προς το Υπουργείο Εσωτερικών πρέπει να αλλάξουν.\nΓια μένα το σωστό θα ήταν να γίνουν οχτώ Δήμοι στο Νομό. Τι θα γινόταν και τι θα πάθει η Ελλάδα αν αντί για 343 Δήμους γίνουν 380 σε όλη τη χώρα. Πρέπει να ενώσουμε πολιτιστικά, κοινωνικά και οικονομικά χαρακτηριστικά ομοειδή. Δεν μπορούμε να ενώσουμε τις κτηνοτροφικές περιοχές με τις αστικές και τις πεδινές με τις ορεινές.\nΔυστυχώς απογοητευτήκαμε. Θέλουμε να ελπίζουμε ότι το Υπουργείο Εσωτερικών πραγματικά θα διαβουλευτεί και θα πάρει τις καλύτερες αποφάσεις.\nΑναρτήθηκε από fatsimare.gr στις 4/29/2010 04:51:00 μ.μ.\nΑνακοίνωση του Γραφείου Τύπου της ΝΕ Τρικάλων του ΚΚΕ για τη διοικητική αλλαγή\nΗ διοικητική αλλαγή "Καλλικράτης", που προωθεί η κυβέρνηση, δηλαδή ο "Καποδίστριας 2", δεν πρόκειται να αντιμετωπίσει κανένα οξυμένο πρόβλημα προς όφελος του λαού. Διαμορφώνει μηχανισμό για την ευκολότερη υλοποίηση των αντιλαϊκών αναδιαρθρώσεων σε όλους τους τομείς με όχημα την Τοπική Διοίκηση.\nΔεν είναι αποκέντρωση, αλλά ενίσχυση του αστικού κράτους και αναπροσαρμογή του προς όφελος των αντιδραστικών αναγκών των μεγάλων επιχειρηματικών ομίλων.\nΜε τον "Καλλικράτη", η κυβέρνηση ανοίγει το δρόμο για χιλιάδες απολύσεις, για επιδείνωση των εργασιακών σχέσεων για όλους τους εργαζόμενους στους ΟΤΑ, υλοποίηση των αντιδραστικών αλλαγών που οδηγούν σε ακόμα μεγαλύτερη εμπορευματοποίηση και διάσπαση του ενιαίου δημόσιου δωρεάν χαρακτήρα της Παιδείας, της Υγείας, της Πρόνοιας που έπρεπε να έχουν, επιβολή νέων φόρων, ενίσχυση των κατασταλτικών μηχανισμών, παράδοση του περιβάλλοντος στην κερδοσκοπία του κεφαλαίου.\nΗ σκόπιμη κατεύθυνση της συζήτησης γύρω από τις συνενώσεις δήμων αλλά και την έδρα τους είναι αποπροσανατολιστική και υπηρετεί τους εμπνευστές και σχεδιαστές αυτής της πολιτικής.\nΗ αντίσταση και αντίδραση δημάρχων και Δημοτικών Συμβουλίων μπορεί να έχει αποτέλεσμα μόνο εφόσον συνδεθεί με την καταδίκη συνολικά της αντιλαϊκής πολιτικής, εφόσον συμπορευτεί με το λαϊκό και εργατικό κίνημα, στην πάλη για κατακτήσεις, αλλά και για ανατροπή του πολιτικού συσχετισμού, για λαϊκή εξουσία.\nΆλλωστε, καμιά διοικητική δομή, τέτοια ή άλλη, δε συμφέρει τους μισθωτούς, τους αυτοαπασχολούμενους στην πόλη και την ύπαιθρο, τους μικρούς επαγγελματίες, τους συνταξιούχους. Καμιά διοικητική αναδιάρθρωση δεν μπορεί να αντιμετωπίσει τις αιτίες της καπιταλιστικής οικονομικής κρίσης και τις αντιλαϊκές συνέπειές της, εφόσον υπάρχει η εξουσία των μονοπωλίων, η στρατηγική των καπιταλιστικών αναδιαρθρώσεων. Σε αυτή την εξουσία οφείλεται η ανισόμετρη ανάπτυξη των περιφερειών.\nΑναρτήθηκε από fatsimare.gr στις 4/29/2010 04:36:00 μ.μ.\nΑπάντηση σε αναφορά Λέγκα: 60 χιλ. Ευρώ και σταδιακή αποπληρωμή για τις κατασκηνώσεις Πεύκης\nΣτην άμεση εκταμίευση και αποστολή εντός των ημερών 60 χιλιάδων ευρώ προς τη Νομαρχιακή Αυτοδιοίκηση Τρικάλων προχωρά το Υπουργείο Υγείας για την αποπληρωμή της κατασκευής κοιτώνων στις κατασκηνώσεις Πεύκης.\nΣυγκεκριμένα, όπως προκύπτει από την απάντηση της αρμόδιας Υφυπουργού Φ. Γεννηματά σε αναφορά του βουλευτή της Νέας Δημοκρατίας Ν. Λέγκα, μέχρι σήμερα δεν κατέστη δυνατή η εκταμίευση του αιτούμενου ποσού των 158.778,36 ευρώ, «λόγω ελλείψεως πιστώσεων». Η καταβολή των οφειλομένων, «θα γίνει σταδιακά στο άμεσο μέλλον, ανάλογα με τον ρυθμό εισροής χρηματοδοτήσεων από το Υπουργείο Οικονομίας, με αποστολή εντός των ημερών 60.000 ευρώ».\nΥπενθυμίζεται ότι με την παρέμβασή του ο πρώην Υφυπουργός, επικαλούμενος και σχετικό αίτημα της Νομαρχιακής Αυτοδιοίκησης Τρικάλων, ζητούσε την άμεση ολοκλήρωση χρηματοδότησης του έργου, το οποίο έχει προ πολλού περαιωθεί.\nΑναρτήθηκε από fatsimare.gr στις 4/29/2010 12:51:00 μ.μ.\nΑντίο Α1 - Ο ΑΣ Τρίκαλα έχασε στο Περιστέρι και αποχαιρέτησε την κατηγορία\nΤελικά... όλα τα ωραία, φτάνουν κάποτε σε ένα τέλος. Έτσι και η πορεία του ΑΣ Τρίκαλα στην Α1 η οποία έφτασε σήμερα στο τέλος της.\nΟι παίκτες του Θανάση Γιαπλέ δεν μπόρεσαν να προβάλουν καμία αντίσταση στο Περιστέρι απέναντι στην ομάδα των Δυτικών Προαστείων και ηττήθηκαν με 96-76 αποχαιρετώντας τη μεγάλη κατηγορία.\nΑπό το 1ο λεπτό φάνηκε πως ο ΑΣΤ δεν ήταν ψυχολογικά προετοιμασμένος για να τα βγάλει πέρα με το συγκεκριμένο παιχνίδι. Ουσιαστικά η αναμέτρηση είχε χαθεί απο τα αποδυτήρια καθώς οι παίκτες του Θανάση Γιαπλέ μπήκαν "μαγκωμένοι" στο παρκέ κι οι γηπεδούχοι, που ως συνήθως παρουσιάζονται ιδιαιτέρως δυνατοί στο "Α. Παπανδρέου", το εκμεταλλεύτηκαν!\nΗ ομάδα του Θανάση Σκουρτόπουλου ξέφυγε από νωρίς στο σκορ χάρις στο δίδυμο Μπράμος-Νέλσον, κλείνοντας την πρώτη περίοδο στο +14 (25-11), με τους φιλοξενούμενους να... σπάνε τα καλάθια έχοντας 2/12 σουτ εντός πεδιάς στο ίδιο διάστημα.\nΣτο δεύτερο δεκάλεπτο ο Ντέιβιντ Γιανγκ κι ο Μίχα Ζούπαν ήταν αυτοί που με προσωπικά καλάθια επέτρεψαν στα Τρίκαλα να μπουν ξανά στο παιχνίδι. Ο Νέλσον, όμως και τα επιθετικά ριμπάουντ (8 ως το ημίχρονο) κράτησαν το Περιστέρι μπροστά στο σκορ με διψήφια διαφορά, που έφτασε και τους 17 πόντους.\nΟι φιλοξενούμενοι, ωστόσο, δεν ήταν διατεθειμένοι να παρατήσουν το παιχνίδι καθώς η παραμονή τους στην κατηγορία συνδυαζόταν μόνο με νίκη! Η άμυνα τους, ωστόσο, δεν ήταν ικανή να "γυρίσει" το ματς περισσότερο από το 45-31, έστω κι αν η αστοχία των "κυανοκίτρινων" από τα 6.25 (1/9) λειτούργησε υπέρ τους.\nΗ... ωριαία καθυστέρηση στην έναρξη της επανάληψης (σ.σ επειδή έσπασε το ταμπλό στο Ελληνικό αποφασίστηκε τα υπόλοιπα παιχνίδια να "παγώσουν" για να ξεκινήσει το δεύτερο ημίχρονο σε όλα τα γήπεδα την ίδια στιγμή) δεν επηρέασε τους γηπεδούχους, που ξεκίνησαν με δύο συνεχόμενα τρίποντα (Μπράμος και Παπανικολόπουλος) αποκρούοντας έτσι την αντεπίθεση των Τρικάλων.\nΟ Ντέιβιντ Γιανγκ, ωστόσο, δεν... παρέδιδε τα όπλα, παρά το 58-39. Αντίθετα με προσωπικές ενέργειες και με τη βοήθεια του Μαρκ Ντίκελ έφερε την ομάδα ξανά κοντά στο σκορ (70-57), πριν γίνει το 72-57 στη λήξη της τρίτης περιόδου, το οποίο "διαμόρφωσε" ο Σπένσερ Νέλσον και τα επιθετικά ριμπάουντ!\nΤο μόνο που κατάφεραν τα Τρίκαλα στην τελευταία περίοδο ήταν να μειώσουν στους 11 (72-61), πριν ακολουθήσει ένα επιμέρους 16-3 μέσω της γραμμής των προσωπικών (88-64 στο 37') που ουσιαστικά έκρινε την αναμέτρηση. Το παιχνίδι ολοκληρώθηκε με το τελικό 96-76, που ουσιαστικά σήμαναν τον υποβιβασμό των Τρικάλων, τα οποία ισοβάθμισαν με τον Ηλυσιακό, ο οποίος όμως υπερτερεί στο goal average.\nΤα δεκάλεπτα: 25-11, 45-31, 72-57, 96-76\nΠεριστέρι (Θανάσης Σκουρτόπουλος): Χάμοντς 13, Αγαδάκος 2, Παπανικολόπουλος 11 (1), Β. Μάντζαρης 11, Μπράμος 16 (2), Μαργαρίτης 2, Δεληγιάννης 2, Ψαρόπουλος 4, Τσιάκος 7, Νέλσον 28 (1).\nΤρίκαλα (Θανάσης Γιαπλές): Γκιζογιάννης, Σίμτσακ, Προδρόμου, Νοέας, Κατσαρές 1, Τσαϊρέλης 5, Αποστολίδης 7, Γιανγκ 37 (2), Μαρμαρινός 3, Ζούπαν 14, Σακελλαρίου, Ντίκελ 9 (3).\nΈνσταση απο τον ΑΣ Τρίκαλα\nΤα Τρίκαλα αποχαιρέτησαν την Α1 αλλά αυτή η τελευταία αγωνιστική του πρωταθλήματος πέρασε, ήδη, στην ιστορία. Αιτία το σπασμένο ταμπλό στο Ελληνικό και οι διαδοχικές καθυστερήσεις στα τρία παιχνίδια όπου παιζόταν η παραμονή στην κατηγορία. Η παρέμβαση του προέδρου του ΕΣΑΚΕ, Β.Οικονομίδη, ήταν καταλυτική αλλά έσωσε μόνο τα προσχήματα.\nΣτην προθέρμανση του αγώνα ΑΕΚ-Ηλυσιακού, που όπως τα ματς Περιστέρι-Τρίκαλα και Πανιώνιος-Καβάλα ήταν προγραμματισμένα να ξεκινήσουν στις 5μμ, ο Σταύρος Τουντζιαράκης έσπασε το ταμπλό.\nΜέχρι να αντικατασταθεί το ταμπλό (του ολυμπιακού κλειστού) του Ελληνικού πέρασαν 54 λεπτά, αφού το ματς ήταν να ξεκινήσει στις 17:00 και το τζάμπολ έγινε, τελικά, στις 17:54!\nΌταν ξεκίνησε ο αγώνας, τόσο η ΑΕΚ όσο και ο Ηλυσιακός είχαν μια σαφή εικόνα για το τι γινόταν στα άλλα δυο ματς όπου υπήρχαν ομάδες υποψήφιες για τον υποβιβασμό. Στο Περιστέρι οι γηπεδούχοι προηγούνταν των Τρικάλων με 45-31, ενώ ο Πανιώνιος ήταν μπροστά 46-39 κόντρα στην Καβάλα.\nΚάτι τέτοιο δημιουργούσε διαφορετικά δεδομένα για τη μάχη της παραμονής της Α1 αφού οι αγώνες ορίστηκαν την ίδια ώρα ώστε να αποφευχθεί ακριβώς ό,τι πήγε να γίνει. Να είναι γνωστά τα αποτελέσματα δυο ματς και να παίζεται ένα τρίτο.\nΜπροστά στον κίνδυνο πλήρους γελοιοποίησης, επενέβη ο ΕΣΑΚΕ. Με τηλεφωνική παρέμβαση του προέδρου της λίγκας Β.Οικονομίδη, δόθηκε εντολή τόσο στο Περιστέρι, όσο και στη Ν.Σμύρνη να ξεκινήσουν οι αγώνες μόλις ...τελειώσει το ημίχρονο του αγώνα της ΑΕΚ!\nΑυτό σήμαινε καθυστέρηση της έναρξης των δευτέρων ημιχρόνων κατά σαράντα λεπτά, τουλάχιστον. Μια απόφαση που αποκατέστησε τις ισορροπίες, δημιούργησε ωστόσο άλλα ... κενά, καθώς οι κανονισμοί δεν προβλέπουν τέτοια κωλυσιεργία.\nΈνσταση τα Τρίκαλα\nΠροφανώς η παρέμβαση Οικονομίδη έλυσε τα χέρια των διαιτητών να αποφασίσουν την καθυστέρηση της έναρξης της τρίτης περιόδου, ωστόσο τα Τρίκαλα δεν έχασαν την ευκαιρία να προσβάλλουν με ένσταση το γεγονός και να διεκδικήσουν εκτός γηπέδου την παραμονή τους στην κατηγορία!\nΟ πρόεδρος της θεσσαλικής ΚΑΕ, Γιώργος Γιαννούλας δήλωσε στην ΕΡΤ: "Είναι ντροπή αυτό που έγινε. Εμείς ξέραμε πως θα γίνονταν έκτροπα στο Ελληνικό"\nΤελικά, οι αγώνες που ξεκίνησαν στις 5μμ και ολοκληρώθηκαν λίγο πριν από τις 8μμ, βρήκαν τα Τρίκαλα μετά την ήττα τους στο Περιστέρι (96-76) να υποβιβάζονται στην Α2. Ο Πανιώνιος (νίκησε την Καβάλα 69-67, οι ηττημένοι παρέμειναν στην κατηγορία) και προκρίθηκε στα πλέι-οφ, ενώ σώθηκαν τόσο η ΑΕΚ όσο και ο Ηλυσιακός (64-63).\nΑναρτήθηκε από fatsimare.gr στις 4/29/2010 12:30:00 μ.μ.\nΚοιτάξτε παιδιά με τι...τραγουδάει το κορίτσι !\nΑναρτήθηκε από fatsimare.gr στις 4/29/2010 11:46:00 π.μ.\nΑνακοίνωση της ΝΕ Τρικάλων για την επίθεση κατά του ΠΑΜΕ και του ΚΚΕ\nΑνακοίνωση της ΝΕ Τρικάλων του ΚΚΕ για την επίθεση του Πρωθυπουργού, Υπουργών και Βουλευτών κατά του ΠΑΜΕ και του ΚΚΕ, στη συνεδρίαση της Κοινοβουλευτικής Ομάδας του ΠΑΣΟΚ\nΜε στόχο το λαό και πρώτα από όλους τους ψηφοφόρους του ΠΑΣΟΚ, που αγανακτούν από τη βάρβαρη πολιτική του, ο Γ. Παπανδρέου, υπουργοί και βουλευτές του εξαπέλυσαν σήμερα τρομοκρατική ιδεολογική επίθεση κατά του ΠΑΜΕ και του ΚΚΕ. Απέδειξαν και πάλι ότι είναι σταθερά προσηλωμένοι στην υπηρέτηση του κεφαλαίου και αποφασισμένοι να τσακίσουν κάθε αντίσταση των εργαζομένων. Οι ελπίδες τους είναι φρούδες.\n1. Η εικόνα της χώρας στο εξωτερικό, για την οποία νοιάζεται η κυβέρνηση (μαζί με τη ΝΔ και το ΛΑΟΣ), είναι η εικόνα της πλουτοκρατίας και των εξετάσεων που θέλει να δώσει μαζί με την κυβέρνηση στους ομολόγους τους ευρωπαίους. Υπάρχει όμως και η άλλη Ελλάδα, των εργαζομένων, των εργατικών και λαϊκών αγώνων, που δίνουν τα δικά τους μηνύματα ανυπότακτου αγώνα, ελπίδας και προοπτικής. Οι εργατικές κινητοποιήσεις, μαζί με τις μορφές πάλης και με την περιφρούρηση που τις συνοδεύουν, αποτελούν τιμητική εικόνα για τους εργαζόμενους και παράδειγμα, το οποίο συγκινεί χιλιάδες εργαζόμενους άλλων χωρών της ΕΕ.\nΟι εργαζόμενοι που μάχονται στα λιμάνια, έξω από τα ξενοδοχεία και τα εργοστάσια και περιφρουρούν τις απεργίες τους, καθώς και τα μέλη του ΚΚΕ και της ΚΝΕ, δεν είναι «επαναστάτες σε εισαγωγικά», ούτε έχουν συντεχνιακά αιτήματα, όπως είπε ο Γ. Παπανδρέου. Αγωνίζονται για τα δικαιώματά τους, που η κυβέρνηση τσαλαπατάει. Είναι η τιμή της εργατικής τάξης, για την οποία η κυβερνώντες και οι σύμμαχοί τους τρέμουν μήπως ξεσηκωθεί ολόκληρη. Αυτό επιχειρούν να αποτρέψουν.\n2. Είναι συνειδητό ψέμα ότι η αγωνιστική στάση ενισχύει την κηδεμονία από τον μηχανισμό ΕΕ - ΔΝΤ. Δεν υπάρχει καμία κηδεμονία. Υπάρχει η σύμπραξη και οι αποφάσεις κατά των λαών, στις οποίες συμμετέχει η κυβέρνηση του ΠΑΣΟΚ και τα άλλα αστικά κόμματα. Για το πέρασμα της πολιτικής τους ενδιαφέρονται, γι' αυτό και επιχειρούν να καταστήσουν τους εργαζόμενους υπεύθυνους για τις συνέπειές της. Θέλουν συνδικαλιστές σαν της πλειοψηφίας της ΓΣΕΕ και της ΑΔΕΔΥ.\n3. Η επίθεση της ηγεσίας του ΠΑΣΟΚ κατά του ταξικού εργατικού κινήματος και του ΚΚΕ δείχνει ποιους οι εργαζόμενοι πρέπει να αφήσουν και με ποιους να πάνε.\nΗ ΝΕ Τρικάλων του ΚΚΕ καλεί την εργατική τάξη, τους αυτοαπασχολούμενους, τη φτωχή αγροτιά, τη νεολαία του νομού μας ακόμα πιο αποφασιστικά να οργανώσουν την πάλη τους, με μαζική συγκέντρωση του ΠΑΜΕ την Πρωτομαγιά, στις 10πμ στην κεντρική πλατεία των Τρικάλων, με μεγάλη συμμετοχή στην απεργιακή κινητοποίηση στις 5 Μάη και στις κινητοποιήσεις που θα ξετυλιχτούν. Να σειστεί η Αθήνα στις 15 Μαΐου, μέρα πραγματοποίησης του πανελλαδικού συλλαλητηρίου του ΚΚΕ.\nΠΟΛΙΤΙΚΗ ΔΡΑΣΤΗΡΙΟΤΗΤΑ ΝΕ ΤΡΙΚΑΛΩΝ ΤΟΥ ΚΚΕ\nΠανεξόρμηση στον Τρικαλινό λαό με θέμα «Η πρόταση του ΚΚΕ για τη διέξοδο από την κρίση» ξεδιπλώνει η ΝΕ Τρικάλων του ΚΚΕ .\nΣτο πλαίσιο αυτό διοργανώνει τις επόμενες μέρες τις παρακάτω συγκεντρώσεις:\nΠέμπτη 29 Απρίλη :\n Σε συγκέντρωση στο καφενείο «Χαβάη»(οδός κονδύλη),στις 8μμ θα μιλήσει η Ελένη Κοτούπα ,μέλος της ΚΕ\n Σε συγκέντρωση στο Αρδάνι, στις 7:30μμ ,καφενείο Α/φων Καλόγηρου, θα μιλήσει ο Βασίλης Οικονόμου, μέλος της ΝΕ Τρικάλων\nΔευτέρα 3 Μάη :\n Σε συγκέντρωση στα Μεγάλα Καλύβια, στις 9μμ,Καφενείο «Καραλή», θα μιλήσει ο Αχιλλέας Κανταρτζής ,μέλος της ΚΕ και γραμματέας της Κοινοβουλευτικής Ομάδας του ΚΚΕ.\nH τοποθέτηση στη Βουλή του Βουλευτή του ΚΚΕ Ν. Μωραΐτη στη συζήτηση επίκαιρης ερώτησης που κατέθεσε από μέρους του ΚΚΕ ο ίδιος σχετικά με: … την υπ' αριθμ. 133/24-11-2009 εγκύκλιο της διοίκησης του ΟΑΕΕ που κατήργησε επί της ουσίας τις διατάξεις του ν. 3050/2002 που προβλέπει ότι δεν έχουν υποχρέωση ασφάλισης στον ΟΑΕΕ ελεύθεροι επαγγελματίες που διαμένουν σε περιοχές κάτω των δύο χιλιάδων (2000) κατοίκων και πληρούν συγκεκριμένα εισοδηματικά κριτήρια που ο νόμος ορίζει.\n« Κύριε Υφυπουργέ, όπως αναφέρατε αύριο στο νομοσχέδιο για τις εργασιακές σχέσεις που, πραγματικά, σαρώνει τα πάντα, φέρνετε αυτή την τροπολογία και εντάσσετε στον Ο.Α.Ε.Ε. μικροεπαγγελματίες, εργατοτεχνίτες, αγρότες που παλεύουν για ένα μεροκάματο. Γιατί η αντιαγροτική πολιτική και η δική σας και της Νέας Δημοκρατίας, τους έχει φέρει πραγματικά, σε απόγνωση.\nΒέβαια, αυτή η προσπάθεια και η δική σας, αλλά και της διοίκησης του Ο.Α.Ε.Ε., ένα στόχο έχει και μόνο: Να αυξήσει με κάθε τρόπο τα έσοδα του Ταμείου. Γι΄ αυτό, άλλωστε, βιάστηκε η διοίκηση. Για να καλύψετε τα τεράστια ελλείμματα που δημιούργησαν διαχρονικά οι πολιτικές και της Νέας Δημοκρατίας και του ΠΑ.ΣΟ.Κ.. Δηλαδή, τη λεηλασία των αποθεματικών και τη μείωση της κρατικής χρηματοδότησης.\nΒέβαια, η εισπρακτική μανία σας, φαίνεται και από το ότι η απόφαση της διοίκησης ζητούσε χρήματα από τον περασμένο Νοέμβριο. Το χειρότερο, από όλα, είναι ότι έχετε αυξήσει -αυτό που είπατε ότι απονέμεται δικαιοσύνη, δεν γίνεται- από το πεντακοσαπλάσιο το πήγατε στο τετρακοσαπλάσιο, που αυτό σημαίνει ότι περισσότερος κόσμος, θα αναγκαστεί να ασφαλιστεί στον Ο.Α.Ε.Ε..\nΤο ξέρετε καλά, κύριε Υφυπουργέ, ότι αυτοί οι μικροεπαγγελματίες που, πραγματικά, αγωνίζονται για ένα μεροκάματο, δεν έχουν την οικονομική δυνατότητα να πάνε στον Ο.Α.Ε.Ε.. Θα το κάνανε, αν την είχαν. Γιατί το ξέρουν, πολύ καλά, και είναι καταδικασμένοι να πάρουν συντάξεις πείνας. Αυτές τις συντάξεις του Ο.Γ.Α.! Επομένως, η οικονομική αδυναμία, τους σπρώχνει εκεί.\nΣε αυτή την περίπτωση, σίγουρα, θα ενταχθούν και ακόμα, καφεπώληδες, κουρείς, μπακάληδες και μιλάμε σε περιοχές που, πραγματικά, η αντιαγροτική πολιτική έχει φέρει το ξεκλήρισμα.\nΜιλάμε σε περιοχές όπου υπάρχουν καπνά, εσπεριδοειδή, εκεί που πραγματικά, όταν είχαν ενταχθεί σε αυτό το μέτρο, είχαν κάποιο εισόδημα. Σήμερα, δεν έχουν κανένα εισόδημα.\nΕμείς, ζητάμε και λέμε ότι πρέπει να αποσυρθεί αυτή, η τροπολογία. Πρέπει να εφαρμοστεί αυτό, που υπήρξε πριν: μέχρι δύο χιλιάδες κατοίκους, να υπάρχει προαιρετική. Αυτό που μου λέτε, ότι ορισμένοι μπορεί να κάνουν κακή χρήση του νόμου, μπορεί να είναι έτσι. Αλλά δεν μπορεί μαζί με τα ξερά, να καίγονται και τα χλωρά. Μπορείτε αν θέλετε, αυτούς να τους βρείτε, αν θέλετε να απονέμετε δικαιοσύνη.\nΓι' αυτό, εμείς, ζητάμε την άμεση απόσυρση, αυτής της τροπολογίας.\nΑναρτήθηκε από fatsimare.gr στις 4/29/2010 11:23:00 π.μ.\nΝα ονομαστεί "Δήμος Σπηλαίου Τρικάλων" ο προταθείς σαν "Δήμος Νεοχωρίτη"\nΕπειδή "ψάχνονται" από χθες για το όνομα είναι μια μεγάλη ευκαιρία για τους τέως Δήμους (Βασιλικής, Παραληθαίων, Παληοκάστρου, Τυμφαίων) προτείνουμε να τον ονομάσουν "Δήμος Σπηλαίου"\nΠροτάθηκε να ονομαστεί Δήμος Νεοχωρίτη (τελείως άσχετη πρόταση)\nΚαι είναι μεγάλη ευκαιρία για τον Δήμο (και τον Νομό Τρικάλων) να αρπάξει την ευκαιρία και το όνομα "Δήμος Σπηλαίου" να πάρει θέση παγκοσμίως δίπλα στα Μετέωρα.\nΜε ανακοίνωση του το υπουργείο Πολιτισμού υπογραμμίζει την σπουδαιότητα του σπηλαίου της Θεόπετρας.\nΣύμφωνα με την ανακοίνωση, στο σπήλαιο Θεόπετρας πρόσφατα χρονολογήθηκε το αρχαιότερο τεχνικό έργο του ανθρώπου παγκοσμίως. Τεχνητό τείχος 23.000 ετών\nΠερισσότερα για το Σπήλαιο Θεόπετρας\nΜεγάλο ενδιαφέρον παρουσιάζει το σπήλαιο της Θεόπετρας που βρίσκεται κοντά στα Τρίκαλα πριν καν πραγματοποιηθούν τα επίσημα εγκαίνια.\nΟ Δήμαρχος Βασιλικής Βάιος Ζιάκας κατά την διάρκεια συνεδρίασης του δημοτικού συμβουλίου παρουσίασε στο δημοτικό συμβούλιο το διαφημιστικό και πληροφοριακό φυλλάδιο που εξέδωσε το Υπουργείο Πολιτισμού σε συνεργασία με την εφορία Παλαιοανθρωπολογίας και Σπηλαιολογίας Νότιας Ελλάδος.\nΟι ανασκαφές στο σπήλαιο της Θεόπετρας ξεκίνησαν το 1987 και συνεχίστηκαν μέχρι και το 2007 οπότε και ολοκληρώθηκαν οι εργασίες για την ανάπλαση και ανάδειξη του σπηλαίου. Μέσα από τα ευρήματα που αποκαλύφτηκαν, φανερώθηκε μια προϊστορική θέση που κατοικήθηκε για πολλές χιλιάδες χρόνια.\nΟι τοπικοί παράγοντες είχαν εκδώσει ψήφισμα διαμαρτυρίας γιατί τα ευρήματα του σπηλαίου παρουσιάστηκαν σε έκθεση στο Αυστριακό ινστιτούτο στην Αθήνα χωρίς να ενημερωθούν οι τοπικές αρχές.\nΟι παλαιότερες ηλικίες χρονολόγησης μαρτυρούν πως το σπήλαιο κατοικήθηκε κοντά στα 130.000 χρόνια πριν, ενώ συνέχισε να κατοικείται κατά περιόδους μέχρι και το τέλος της Νεολιθικής εποχής (περίπου 4000 χρόνια π.Χ.).\nΗ Θεόπετρα είναι η μοναδική μέχρι σήμερα θέση στον Ελλαδικό χώρο που έχει να επιδείξει τόσο μεγάλη διάρκεια κατοίκησης κατά την προϊστορία ενώ τα ευρήματά της την καθιστούν μια από τις σπουδαιότερες προϊστορικές θέσεις στη χώρα μας.\nΑπό τις κλιματολογικές μελέτες που έγιναν στα ηζήματα του σπηλαίου αποκαλύφθηκαν σημαντικές πληροφορίες για το κλίμα της εκάστοτε περιόδου που εναλλάχθηκε από θερμό σε ψυχρό και το αντίθετο, ενώ μεταξύ αυτών συγκαταλέγεται και η ταύτιση ενός ψυχρού επεισοδίου με την ονομασία Νεότερη Δρυάς (Younger Dryas) που έλαβε χώρα περίπου 11.000 χρόνια πριν, και η Θεόπετρα αποτελεί το νοτιότερο σημείο της Ευρώπης στο οποίο έχει μέχρι στιγμής εντοπιστεί.\nΠέρα από τα γεωλογικά δεδομένα στο σπήλαιο της Θεόπετρας αποκαλύφθηκαν τα πρώτα ανασκαφικά ευρήματα, όπως εργαλεία για το κυνήγι μεγάλων ζώων από καφέ πυριτόλιθο.\nΣτο εσωτερικό του σπηλαίου παρατηρήθηκαν έντονα ίχνη από εκτεταμένες πυρές, υπολείμματα από οστά; μεγάλων ζώων (σπηλαίας άρκτου, ελαφιού κ.α., ενώ συγκεντρώθηκαν και απανθρακωμένοι καρποί (αγριοαμυγδαλιά, αγριομπιζελιά κ.α. είδη που βλάσταιναν\nεκείνη την εποχή).\nΑκόμη, στο σπήλαιο της Θεόπετρας διαπιστώνεται ανθρώπινη δραστηριότητα\nκατά την Ανώτερη Παλαιολιθική εποχή (35.000 - 30.000 μέχρι το 10.000\nπερίπου π.Χ.). Το κύριο χαρακτηριστικό σ' αυτή την εποχή είναι η μεταβολή στη\nμορφή και στο μέγεθος των εργαλείων, τα οποία τώρα γίνονται αρκετά μικρότερα και\nΑπό το σύνολο των καμένων σπόρων στο σπήλαιο της Θεόπετρας στην\nΑνώτερη Παλαιολιθική ξεχωρίζουν οι καρποί άγριας φακής, άγριου σταφυλιού,\nΙδιαίτερα σημαντικό εύρημα αυτής της εποχής είναι η παρουσία\nτμημάτων άψητου πηλού που δείχνει τις πρώτες προσπάθειες των ανθρώπων να\nκατασκευάσουν αντικείμενα από πηλό. Στον ίδιο χώρο παρατηρούνται κυκλικά αποτυπώματα που μπορούν να αποδοθούν σε σκεύη από φθαρτά υλικά (δέρμα, ξύλο). Επίσης αποκαλύφθηκε ο πρώτος σκελετός ανθρώπου που εξακολουθεί να είναι ο homo sapiens και ο οποίος με τη μέθοδο της ραδιοχρονολόγησης στα οστά χρονολογείται στα 14.500 χρόνια π.Χ.\nΑναρτήθηκε από fatsimare.gr στις 4/29/2010 11:04:00 π.μ.


Γιατί τα παιδιά δεν συμπαθούν ορισμένους ανθρώπους - Healthview\nΓιατί τα παιδιά δεν συμπαθούν ορισμένους ανθρώπους\nΕίστε από εκείνους που μόλις κρατήσουν ένα παιδί στην αγκαλιά εκείνο αρχίσει να κλαίει. Μην το παίρνετε προσωπικά. Υπάρχει επιστημονικός λόγος και τον ανακάλυψαν Κινέζοι επιστήμονες.\nΕρευνητές από το Πανεπιστήμιο Zhejiang Sci-Tech και το Wenzhou Medical University στην Κίνα, χρησιμοποίησε δύο ομάδες συμμετεχόντων- παιδιών και ενηλίκων.\nΟι ειδικοί ζήτησαν από τους συμμετέχοντες να αξιολογήσουν 200 ανδρικά πρόσωπα με κριτήριο την ελκυστικότητα και την αξιοπιστία που μπορεί να απέπνεαν.\nΤα αποτελέσματα της έρευνας δημοσιεύτηκαν στο περιοδικό Frontiers in Psychology, κατέληξε στο γεγονός ότι η αντίληψη των παιδιών για την αξιοπιστία ενός ατόμου εξαρτάται άμεσα με το πόσο ελκυστικά νομίζουν ότι είναι τα άτομα αυτά.\nΟι επικεφαλής της έρευνας Dr. Fengling Ma, Dr. Fe Xu και Dr. Xiaming Lu διαπίστωσαν ότι η ελκυστικότητα και η αξιοπιστία ήταν δύο έννοιες που ήταν άρρηκτα συνδεδεμένες, ενώ η σύνδεση αυτή «δυνάμωνε» όσο αυξανόταν και η ηλικία των συμμετεχόντων.\nΤα ευρήματα της έρευνας αυτής έρχονται να προστεθούν στα ευρήματα προηγουμένων ερευνών που αναφέρουν ότι οι πιο «ελκυστικοί» άνθρωποι θεωρούνται πιο έξυπνοι, πιο επιτυχημένοι και πιο κοινωνικοί από τους άλλους.\nΠαρ’ όλα αυτά αν διαβάσατε το άρθρο και νιώθετε, ήδη, πολύ απογοητευμένοι, τότε καλό είναι να γνωρίζετε ότι το κλάμα ενός μωρού μπορεί, απλά, να είναι ένα τυχαίο γεγονός!\nΎπνος: Τα παιδιά «κολλάνε» τις διαταραχές ύπνου των γονιών τους\nΤα παιδιά που ξεκινάνε μεγαλύτερα το σχολείο τα πάνε καλύτερα\nγιατί τα παιδιά δεν με θέλουν\nγιατί τα παιδιά δεν με συμπαθούν\nΚαρκίνος του στόματος: Η ατμοσφαιρική ρύπανση αυξάνει τον κίνδυνο\nΆγχος: Πως μειώνει τις πιθανότητες για εγκυμοσύνη\nΠΟΕΔΗΝ: Μόνο τέσσερα νοσοκομεία διαθέτουν μηχανήματα PET CT για την ανίχνευση του καρκίνου


Όλοι στις ταξικές Συγκεντρώσεις της Εργατικής Πρωτομαγιάς Παντιέρα αντικαπιταλιστική ενημέρωση\nΑπρ 30, 2017kokkiniotisΕργατικό Κίνημα0\n– Διαγραφή του χρέους, έξοδο από ευρωζώνη και ΕΕ.\nΠρέβεζα: η Συνέλευση Συντονισμού Εργαζομένων-Ανέργων Πρέβεζας καλεί σε ανεξάρτητη ταξική συγκέντρωση στις 10.00 π.μ στον ΟΤΕ.\nΒόλος: ο Ταξικός Συντονισμός καλεί σε ανεξάρτητη ταξική συγκέντρωση στο Ταχυδρομείο, στις 10.00 π.μ.\nΠΕΣΕΚ: Πρωτομαγιά στις 11.00, στο Πολυτεχνείο Ανακοινώσεις ΑΝΤΑΡΣΥΑ και ΝΑΡ για τη μεγάλη εκδήλωση της Ν. Φιλαδέλφειας


Σταθερότητα στα χαμηλά…\nΜε συν 11.320 φύλλα ήταν η κυκλοφορία των κυριακάτικων εφημερίδων στις 28/5. Πούλησαν 266.180 από 254.860 που είχαν στις 21/5, ήτοι αύξηση 4,4%. Η «Καθημερινή» παραμένει πρώτη, με το «Πρώτο Θέμα» δεύτερο και τρίτο το «Βήμα». Μικροαυξήσεις είχαν όλες σχεδόν οι εφημερίδες.\nFiled Under: Media Data, Εφημερίδες Tagged With: "Βήμα", "Καθημερινή"


Θύρα 4: «Κάποιοι διαμορφώνουν αρνητική εικόνα για τον Μπόλονι» - Onsports.gr\nOnsports Team\t28 Μαρτίου 2012, 02:36\nΘύρα 4: «Κάποιοι διαμορφώνουν αρνητική εικόνα για τον Μπόλονι»\nΑνακοίνωση, με την οποία εκφράζει τη στήριξή της στο πρόσωπο του Λάζλο Μπόλονι, εξέδωσε ο μεγαλύτερος σύνδεσμος φιλάθλων του ΠΑΟΚ, Θύρα 4.\n«Ο ΠΑΟΚ διέλυσε την Κέρκυρα με 4-0, όμως και πάλι ο Μπόλονι είναι στο στόχαστρο. Αντί όλος ο σύλλογος να είναι «στο πόδι» εξαιτίας της συμπεριφοράς που τυγχάνει ο προπονητής μας, δημιουργείται και πάλι θέμα σε μια ιδιαίτερα κρίσιμη περίοδο.\nΟ Ρουμάνος δεν είχε ποτέ την απόλυτη στήριξη της ασπρόμαυρης οικογένειας και συχνά μάλιστα αποτελεί στόχο των δημοσιογράφων. Εμείς απλά θυμίζουμε ότι ο Μπόλονι ανέλαβε τον ΠΑΟΚ σε μια ταραγμένη εποχή όπου τα «καβουράκια» των υποψηφίων μεγαλοεπενδυτών έκαναν παρέλαση στην Τούμπα (με τις γνωστές μετέπειτα συνέπειες). Χωρίς ιδιαίτερη ενίσχυση έφτιαξε μια ομάδα αξιόλογη που επιτέλους παίζει ποδόσφαιρο ποιότητας – κάτι που χρόνια είχαμε να δούμε στην Τούμπα – με επιθετικό προσανατολισμό. Θυμίζουμε επίσης ότι τον Ιανουάριο κλήθηκε να αντιμετωπίσει μια νέα κατάσταση μετά την αποδυνάμωση της ομάδας εξαιτίας των συνθηκών που δημιουργήθηκαν. Παρ’ όλα αυτά δεν παραπονέθηκε και δούλεψε με το υπάρχον υλικό: με ποδοσφαιριστές που έχουν επιβαρυνθεί ιδιαίτερα από συνεχόμενα παιχνίδια και άλλους ταλαντούχους, όμως εντελώς άπειρους.\nΊσως τα αποτελέσματα για κάποιους να κρίνονται αποτυχημένα όμως θα πρέπει να αναλογιστούν τα όπλα που είχαν στη διάθεσή τους οι προκάτοχοί του και κυρίως ο νυν προπονητής της εθνικής Ελλάδος – ο οποίος εικάζουμε πως εάν καθόταν σήμερα στον πάγκο της ομάδας μας θα μιλούσε και πάλι για σαρδέλες. Για εμάς, όσο σημαντική είναι η διοικητική σταθερότητα άλλο τόσο σημαντική είναι και η σταθερότητα στον πάγκο. Ο Μπόλονι είναι σίγουρα ένας πολύ καλός προπονητής. Σε πρώτη φάση μπορεί να οδηγήσει τον ΠΑΟΚ στα προκριματικά του Champions League ενώ αν παραμείνει και συνεχίσει το έργο του μπορεί να φτάσουμε ακόμα ψηλότερα. Αν βέβαια επιθυμία του είναι να αποχωρήσει κανείς δεν μπορεί να τον κρατήσει με το ζόρι.\nΑυτό που πρέπει να γίνει είναι να αφήσουμε τον προπονητή και τη διοίκηση να αποφασίσουν για το μέλλον της συνεργασίας τους. Ας σταματήσουν οι γύρω από την ομάδα να προσπαθούν να διαμορφώσουν αρνητική εικόνα για τον Μπόλονι. Και αναφερόμαστε κυρίως σε κάποιους ξερόλες δημοσιογράφους, τους οποίους ο Ρουμάνος μπορεί να αγοράσει και να πουλήσει δέκα φορές την ημέρα…\nΥ.Γ. Ο ΣΦ ΠΑΟΚ ΘΥΡΑ 4 εκφράζει τα θερμά του συλλυπητήρια στην οικογένεια του Μιχάλη Ανδρεάδη. Ας είναι ελαφρύ το χώμα που τον σκεπάζει».\n9 λεπτά πριν ΠΑΟΚ: Χωρίς τρεις η προπόνηση ενόψει Γαλατάσαραϊ\n10 λεπτά πριν Εθνική Ελλάδας: Ο Δώνης δεν δείχνει ζεστός ν' αναλάβει κι εξηγεί το γιατί\n18 λεπτά πριν Άγρια δολοφονία στο Γαλάτσι - Σκότωσαν άνδρα έξω από γυμναστήριο\n24 λεπτά πριν Live Chat Λαμία-ΠΑΣ Γιάννινα


O ΑΓΙΟΣ: Λαοφοβία και Δημοκρατία\nΜια τρομερή παρεξήγηση στη σχέση λαού (έστω και με τη στενή έννοια του εκλογικού σώματος) και κοινοβουλίου προκαλεί η στάση του δικομματισμού, ως προς το δημοψήφισμα.\nΗ ΝΔ διαπνεόμενη από πρόδηλη λαοφοβία θεωρεί ότι η «εθνική αντιπροσωπεία» υπάρχει ακριβώς για να υποκαθιστά τον λαό. Άρα, δεν υπάρχει καμία ανάγκη να ζητηθεί από αυτόν να εκφράσει αμέσως την βούληση του σε κανένα απολύτως ζήτημα.\nΜε πρόσφατη παρέμβαση του ο κ. Καραμανλής αποσαφήνισε, απολύτως, αυτή την αντιδημοκρατική λογική, ισχυριζόμενος ότι δεν επιθυμεί να εκχωρήσει στον λαό την αρμοδιότητα να αποφασίζει σε κρίσιμα εθνικά ζητήματα, διότι έτσι δεν πρόκειται ποτέ να ληφθεί καμία απόφαση προς το συμφέρον του. Άσε που πρόδηλα αναρωτήθηκε: αν αναθέσουμε στον λαό αυτό το έργο, εμείς τι δουλειά θα κάνουμε; «Εμείς γιατί είμαστε εδώ;»\nΗ λογική αυτή, που κυριάρχησε και επί ημερών ΠΑΣΟΚ, δίχως ομολογουμένως να εκφράζεται τόσο κυνικά, βασίζεται στο αυταρχικό αξίωμα ότι η ελληνική κοινωνία είναι ανώριμη και δεν μπορεί να αντιληφθεί το συμφέρον της και να χωνέψει έγκαιρα πολιτικές, οι οποίες μακροπρόθεσμα θα λειτουργήσουν υπέρ αυτής.\nΒέβαια, από την άλλη, οι μπλε και πράσινοι εκπρόσωποι συμφωνούν ότι ο λαός είναι ωριμότατος για να τους ψηφίζει και να τους συντηρεί. Όταν μάλιστα βρίσκονται στην αντιπολίτευση ξαναθυμούνται το άρθρο 44 του Συντάγματος και την κακομοίρα την δεύτερη παράγραφο του, η οποία ορίζει τον τρόπο που προκηρύσσεται δημοψήφισμα για κρίσιμα εθνικά θέματα, αλλά και για σοβαρά κοινωνικά ζητήματα από τα οποία κακώς ( αλλά πολιτικο-τεχνικά δικαιολογημένα) εξαιρούνται τα δημοσιονομικά.\nΗ πολιτική αυτή στάση των μεταπολιτευτικών κυβερνήσεων εκτός από την αντιδημοκρατική της διάσταση έχει και την πλάκα της, σε επίπεδο επικοινωνίας. Η φράση που συχνά-πυκνά εκστομίζεται από τον εκπρόσωπο της κυβέρνησης-Καραμανλή είναι: η κυβέρνηση απευθύνεται σε υπεύθυνους, ενήλικες. Δεν είναι οι πολίτες ανήλικοι. Είναι άτομα με προσωπική ευθύνη την οποία πρέπει ο καθένας να αναλαμβάνει ατομικά.\nΑσφαλώς, όταν ο κ. Ρουσόπουλος παραδίδει μάθημα «κοινωνικής εκπαίδευσης» το μυαλό του δεν πάει στην ευθύνη με την δημοκρατική έννοια, αλλά σε μια άλλη, ηθικού και νομικού περιεχομένου.\nΑν οι κυβερνώντες είχαν συνειδητοποιήσει το είδος του πολιτεύματος στην Ελλάδα και την συνταγματική μας οργάνωση, που στο κάτω-κάτω αυτοί οι ίδιοι διαμόρφωσαν και όχι ο πολίτης με άμεση συμβολή στην αναθεωρητική διαδικασία του Σ, τότε θα καταλάβαιναν τι σημαίνει « λαϊκή κυριαρχία» και τι αυτή συνεπάγεται.\nΟ πολίτης με την ψήφο του στις γενικές εκλογές δεν εκχωρεί τα πολιτικά του δικαιώματα στην Βουλή, ούτε εναποθέτει (μεταθέτει) την πολιτική του ευθύνη στους βουλευτές και στην κυβέρνηση. Όταν λέμε « Όλες οι εξουσίες πηγάζουν από τον λαό, υπάρχουν υπέρ αυτού και του Έθνους και ασκούνται όπως ορίζει το Σ.», δεν εννοούμε ότι παραχωρήσαμε τα πολιτικά μας δικαιώματα και την ευθύνη που αντιστοιχεί σε αυτά στο κοινοβούλιο, για να τα ασκήσουν οι εκπρόσωποι μας, στο όνομα μας.\nΑν ήταν έτσι θα έπρεπε να καταργηθούν τα μισά τουλάχιστον άρθρα του Σ. Θα ήταν εντελώς άχρηστα, όπως άχρηστο για τις κυβερνήσεις είναι και το 44.\nΜπαγαπόντηδες κυβερνώντες, ο καταστατικός χάρτης της χώρας δεν είναι εγχειρίδιο-μάνατζμεντ που το χρησιμοποιούμε όταν και όπως βολεύει τον εκάστοτε μάνατζερ.\nΗ διακυβέρνηση της χώρας δεν είναι διοίκηση επιχείρησης, πόσο μάλλον που ακόμη και με αυτήν την απολιτική σύγκριση κερδισμένοι σε επίπεδο δημοκρατικών δικαιωμάτων θα ήταν οι μέτοχοι και χαμένοι οι πολίτες.\nΜε ποιο δικαίωμα προσβάλετε τον πολίτη, θεωρώντας ότι δεν μπορεί να αποφασίσει για κρίσιμα εθνικά θέματα και για νόμους που αφορούν σοβαρά κοινωνικά ζητήματα;\nΤι είδους αυταρχισμός και ολοκληρωτισμός συνέχει την λογική και τα παραδείγματα που αναφέρετε για να δικαιολογηθεί η αντι-δημοκρατική και αντι-συνταγματική συμπεριφορά σας, ότι δήθεν αν εφαρμόζαμε την δημοκρατία με τη μορφή των δημοψηφισμάτων δεν θα μπαίναμε ποτέ στο ΝΑΤΟ, στην ΕΟΚ , στην Νομισματική Ένωση κλπ;\nΠοιος σας είπε ότι η αποτελεσματικότητα με την έννοια της κομματικής, πολιτικής ή άλλης σκοπιμότητας προηγείται και επικρατεί της δημοκρατικότητας στις αποφάσεις σε ζητήματα μάλιστα που αφορούν άμεσα ή έμμεσα στην εθνική κυριαρχία ή καθολικά στην κοινωνία;\nΔηλαδή, όσες ευρωπαϊκές χώρες εφαρμόζουν το Σύνταγμά τους και διενεργούν δημοψηφίσματα στο πνεύμα που υιοθετεί και το δικό μας Σ, έχουν μείνει ακυβέρνητες ή μήπως καταστράφηκαν από τους ανόητους και ανώριμους πολίτες τους;\nΉ μήπως θεωρείται ότι η κακή σας τύχη σας έφερε στην εξουσία για να κυβερνήσετε τον πλέον ανώριμο λαό στον κόσμο;\nΑκόμη και έτσι να είναι ο λαός έχει δικαίωμα να κάνει λάθος επιλογές.\nΑυτό, ακριβώς, αποτελεί την πεμπτουσία της πολιτικότητας στις αποφάσεις, που γεννά την πολιτική ευθύνη στη κοινωνία και δομεί μια άλλη, διαφορετική πολιτική κουλτούρα την οποία προφανώς αντιμάχεστε.\nΟ λαός συμπεριφέρεται ώρες-ώρες επιπόλαια, διότι, ο δικομματισμός σας και το καθεστώς που τον υπηρετεί ( τον δικομματισμό) τον θέλει ανώριμο και ανίκανο να στοχαστεί το συμφέρον του.\nΈτσι όμως προκύπτει ένα τεράστιο «έλλειμμα νομιμοποίησης» στις αποφάσεις και καταργείται η δημοκρατία.\nΔεν μπορεί σήμερα, όπως άλλωστε και χθες, οι εκπρόσωποι του 30% και κάτι του εκλογικού σώματος να αδιαφορούν για τη στάση ολόκληρης της κοινωνίας!\nΔεν είναι δυνατόν ακόμη και στην περίπτωση καθολικής συναίνεσης στο κοινοβούλιο να λαμβάνονται αποφάσεις που αφορούν σε ζήτημα εθνικής κυριαρχίας, δίχως να ερωτηθεί αμέσως ο λαός!\nΟι λαοφοβικοί κυβερνήτες δεν έχουν θέση στην σύγχρονη Ελλάδα. Μόνο που αυτό ο μόνος αρμόδιος για να (τους) το πει είναι και πάλι ο λαός.\n3.000.000 υπογραφές μαζεύτηκαν για τις ταυτότητες. Κανείς εξ αριστερών τότε δεν έλεγε τίποτα! Κανείς! Τώρα, με το 1/10 των υπογραφών, θυμήθηκαν το δημοψήφισμα. Υποκρισία τουλάχιστον! 34 χρόνια πέρασαν από το τελευταίο δημοψήφισμα. Που ήταν και ολίγον (όσο πατάει η γάτα) unfair, καθώς δεν επετράπη στον τότε βασιλέα να απευθυνθεί στον κόσμο. Πρωτοφανές για τα "δημοκρατικά" δεδομένα.\nΝα θυμήσουμε επίσης τα όσα έλεγε ο Σημίτης για την "κυρά Μαρία" και άλλα απαξιωτικά; Τώρα "ευαισθητοποιήθηκαν" όλοι. Έπρεπε ως πολίτες, να έχουμε ερωτηθεί για πάρα πολλά ζητήματα. Ταυτότητες, ΝΑΤΟ (φαντάζεστε την εξέλιξη), ΕΕ (τότε θα είχε απορριφθεί η ένταξή μας με τα όσα υποστήριζε ο αείμνηστος Ανδρέας), αμερικανικές βάσεις, μετοχοποιήσεις ΔΕΚΟ, αμβλώσεις (όπως στην Ιρλανδία για παράδειγμα), γενετική έρευνα (Ιταλία), τουρκική ένταξη στην ΕΕ, πολιτικός γάμος και βάλε!\nΕίσαι ακόμα σίγουρος για την άποψη που εκφέρεις; Αν είχαν λοιπόν γίνει τα δημοψηφήσματα, τίποτα δεν θα είχε προχωρήσει! Τίποτα, λόγω της αρνητικής στάσης κυρίως της ευρύτερης Αριστεράς, που διατυπώνει το πρωτοφανές επιχείρημα ότι τα "δικαιώματα" δεν μπορούν να μπαίνουν σε δημοψήφισμα!\nΑς αφήσουμε λοιπόν κατά μέρος τώρα τα κροκοδείλια δάκρυα για τα δημοψηφίσματα! Η Αριστερά, αν πάσχει από όψιμες κρίσεις "δημοκρατικότητας", ας κοιτάξει τη στάση που τήρησε 30 χρόνια τώρα! Εγώ προσωπικά θεωρώ τη μεταρρύθμιση στο Ασφαλιστικό, όντας εργαζόμενος, "δικαίωμα"!\nΥΓ Ελπίζω το σχόλιό μου να αναρτηθεί.\nΗ προσέγγισή σου διακατέχεται από μία εμφανή έλλειψη πολιτικότητας.\nΗ άμεση προσφυγή στο λαό για να αποφασίσει επί θεμάτων που το Σ προβλέπει κι εγώ σχολίασα, θα δημιουργούσε πολλά περισσότερα αντισώματα εναντίον της ανευθυνότητας και του λαϊκισμού στους πολιτικούς φορείς, διότι θα κρίνονταν από τον πολίτη εκ των υστέρων αυστηρά για τις θέσεις τους.\nΣημείωσε επίσης οτι πριν από κάθε δημοψήφισμα γίνεται αναγκαστικά μια εκτενής ενημέρωση των πολιτών για το ζήτημα και δεν περνάει το θέμα μέσα σε τρεις συνεδριάσεις της βουλής. Μην είσαι, λοιπόν, καθόλου βέβαιος οτι θα είχαν απορριφθεί εξ ορισμού, βασικές εθνικές επιλογές προηγούμενων κυβερνήσεων.\nΑναφέρθηκα στην διαμόρφωση μιας εντελώς διαφορετικής πολιτικής κουλτούρας η οποία είναι διαδεδομένη στις χώρες της Δύσης που έχουν χωνέψει το δημοκρατικό φαινόμενο.\nΑναλογίσου οτι η προσφυγή σε δημοψηφίσματα θα διαμόρφωνε πιθανότατα μεσοπρόθεσμα και εντελώς διαφορετικούς συσχετισμούς στο πολιτικό σύστημα. Το ποιόν δεν θα συνέφερε είναι εύκολο να το βρει κανείς.\nΗ υπόθεση με τις ταυτότητες δεν έχει καμία σχέση με αυτό που προβλέπει το Σ για την διενέργεια δημοψηφισμάτων.\nΗ μη αναγραφή του θρησκεύματος στις ταυτότητες αποτελούσε εφαρμογή κοινοτικής οδηγίας, η οποία ασφαλώς δεν έθιγε ούτε άμεσα ούτε έμμεσα κυριαρχικά μας δικαιώματα. Το μόνο κυριαρχικό δικαίωμα που έθιγε είναι αυτό της ιεραρχίας και κάποιων άλλων που διακονούν την ύπαρξή τους μέσω του ιδεολογήματος του ελληνορθόδοξου ελληνισμού.\n12 Απριλίου 2008 - 3:16 π.μ.


Τα κατά Μάρκον: ΠΡΟΣΕΞΕ, ΜΗ ΧΤΥΠΗΣΕΙΣ ΤΟΝ ΜΠΑΡΜΠΑ !\nΑναρτήθηκε από Markos Nikitakis στις 2/10/2008 12:26:00 π.μ.\nΚαι ο μπαρμπας λενα στο χωριο παει η απο πεσιμο η απο....ξαχουρδησμα.\nΝα εισαι καλα κ. Μαρκο\n10 Φεβρουαρίου 2008 - 10:58 μ.μ.


Η κυβέρνηση με την πλάτη στον τοίχο -Ασφαλιστικό και κόκκινα δάνεια – PortoniNews\nΗ κυβέρνηση με την πλάτη στον τοίχο -Ασφαλιστικό και κόκκινα δάνεια\nΣτα… βαθιά νερά του ασφαλιστικού και των «κόκκινων» δανείων πρέπει να «κολυμπήσει» η κυβέρνηση αμέσως μετά τις γιορτές, ψάχνοντας μέχρι και την τελευταία στιγμή για συμμάχους, ενόψει των κρίσιμων ψηφοφοριών στη Βουλή.\nΤο κεντρικό στοίχημα για τον πρωθυπουργό είναι να ολοκληρωθεί άμεσα η πρώτη αξιολόγηση και αμέσως μετά να ανοίξει η συζήτηση για την απομείωση του δημόσιου χρέους.\nΣτο Μέγαρο Μαξίμου, λοιπόν, παρά το εορταστικό πνεύμα των ημερών, μόνο εφησυχασμός δεν επικρατεί. Αντιθέτως, η κυβέρνηση προετοιμάζεται εντατικά για την υλοποίηση των μεταρρυθμίσεων. Το μήνυμα, άλλωστε, του Αλέξη Τσίπρα, στο τελευταίο υπουργικό συμβούλιο της χρονιάς ήταν ότι πρέπει άπαντες να ανεβάσουν στροφές για να γίνουν και τα τελευταία βήματα που συνιστούν προϋπόθεση της αξιολόγησης.\nΔιακηρυγμένος στόχος της κυβέρνησης είναι το ασφαλιστικό να έχει κατατεθεί στη Βουλή και να έχει ψηφιστεί μέχρι τα μέσα Ιανουαρίου και έως τις 15 Φεβρουαρίου να έχει λυθεί και το θέμα των «κόκκινων» δανείων.\nΌπως αναφέρει στέλεχος από το περιβάλλον του πρωθυπουργού, “μέχρι τις 15 Γενάρη το ασφαλιστικό πρέπει να έχει ψηφιστεί”, ξεκαθαρίζοντας, για άλλη μια φορά ότι “δεν υπάρχει περίπτωση να υπάρξει μείωση στις κύριες συντάξεις”.\nΣτο μεταξύ, όπως όλα δείχνουν, θα έχει προηγηθεί και το ταξίδι του κ. Τσίπρα στο Νταβός, για το ετήσιο συνέδριο του Παγκόσμιου Οικονομικού Φόρουμ, πράγμα που σημαίνει ότι ο Πρωθυπουργός θα επιδιώξει να δημιουργήσει θετικό κλίμα για τις ελληνικές προσπάθειες μέσα από τις κατ’ ιδίαν επαφές που αναμένεται να έχει με τους Ευρωπαίους και όχι μόνο αξιωματούχους.\nΨάχνοντας για … συμμάχους\nΔιάθεση συναίνεσης, πάντως, από τα κόμματα της αντιπολίτευσης προκειμένου να… βάλουν πλάτη στις ψηφοφορίες και στα μνημονιακά μέτρα που έρχονται δεν φαίνεται να υπάρχει.\nΓια το λόγο αυτό κυβερνητικά στελέχη αλλά και ο πρωθυπουργός επιμένουν στη στήριξη από μεγάλη μερίδα της κοινωνίας, ενώ αφήνουν να εννοηθεί ότι τυχόν στήριξη από μεμονωμένους βουλευτές κομμάτων “θα ήταν εννοείται καλοδεχούμενη”.\nΜε δεδομένο, πάντως, ότι ο χρόνος κυλάει αντίστροφα, το “βάρος” εξακολουθεί να πέφτει στις Κοινοβουλευτικές Ομάδας των ΣΥΡΙΖΑ και ΑΝΕΛ.\nΤο πολιτικό μασάζ στους βουλευτές του κυβερνώντος κόμματος είναι σε πλήρη εξέλιξη (παραμονές Χριστουγέννων ο Αλ.Τσίπρας είδε βουλευτές από τη Στερεά Ελλάδα) και αναμένεται να συνεχιστεί -πιθανότατα από βδομάδα- με τους βουλευτές της Αττικής. Μόλις χθες πάντως, ο υπουργός Επικρατείας Αλ. Φλαμπουράρης δήλωσε πως “οι 153 θα ψηφίσουν ασφαλιστικό και κόκκινα δάνεια”.\nΚομματικές πηγές τέλος, εκτιμούν πως “η κοινοβουλευτική ομάδα είναι συμπαγής και πλήρως συνειδητοποιημένη”, εξηγώντας ότι στην παρούσα φάση δεν θα τορπιλίσει κανείς την προσπάθεια της κυβέρνησης.\nTags ΤΣΙΠΡΑΣ ΚΥΒΕΡΝΗΣΗ ΠΛΑΤΗ ΤΟΙΧΟΣ\nPrevious ΑΝΤΑΡΣΥΑ για μια χρονιά ανατροπής!\nNext Απλό κέικ σοκολάτας με φουντούκια


Natassa's blog tips: 2022\nΤο 2021 ήταν μία χρονιά με πολύ εγκλεισμό στα σπίτια μας. Έτσι για να περάσει η ώρα κάναμε πολλά εξ ού και δοκιμάσαμε και νέες συνταγές μαγειρικής και ζαχαροπλαστικής. Η δασκάλα στο σχολείο μας έδωσε τη συνταγή για τα Λαζαράκια κι εγώ με την κόρη μου αποφασίσαμε να τη φτιάξουμε. Με πολύ εργασία και αγνά υλικά φτιάξαμε λοιπόν τα πρώτα μας Λαζαράκια. Δεν τα κάναμε μικρά όπως κάνουν όλοι αλλά έγιναν 8 πολύ νόστιμα ψωμάκια.\n1/4 κουτ.γλυκού γαρίφαλο\n1/2 κουτ.γλυκού κάρδαμο\n50 γραμμ σταφίδες\nΣε ένα μπωλ βάζουμε λίγο χλιαρό νερό, τη μαγιά και τη ζάχαρη. Ανακατεύουμε μέχρι να να διαλυθεί εντελώς η μαγιά.\nΑφήνουμε για 10 λεπτά να ενεργοποιηθεί η μαγιά.\nΠροσθέτουμε τα υπόλοιπα υλικά πλην της γέμισης. Ανακατεύουμε καλά να γίνει το ζυμάρι μας έτοιμο για ζύμωμα.\nΣκεπάζουμε και αφήνουμε να ξεκουραστεί το ζυμάρι για 30 λεπτά και να φουσκώσει.\nΑφού περάσει το μισάωρο ανοίγουμε το ζυμάρι.\nΦτιάχνουμε τα Λαζαράκια (όσα μας βγουν ανάλογα το μέγεθος του ζυμαριού που θα κόψουμε). Φτιάχνουμε τα χεράκια τους και στο τέλος προσθέτουμε τα γαρίφαλα για τα μάτια τους.\nΜεταφέρουμε τα Λαζαράκια σε ένα ταψί που έχουμε βάλει πιο πριν λαδόκολλά και ψήνουμε για 30 λεπτά.\nΔιαβάστε περισσότερα >> "Τα Λαζαράκια μας"\nΑναρτήθηκε από Natassas blog tips στις Απριλίου 16, 2022 2 σχόλια:\nΠιτούλες με τυρί σε 10 λεπτά\nΈφτιαξα ένα απόγευμα αυτές τις πιτούλες και όντως ήταν διασκεδαστικό καθώς δεν κόπιασα καθόλου και ήταν έτοιμες στο πι και φι. Εδώ παρακάτω παραθέτω τη συνταγή.\nΡίχνουμε σε ένα μπολ το γάλα και το αλάτι, συνεχίζουμε προσθέτοντας το αλεύρι και το μπέικιν πάουντερ.\nΤρίβουμε τη φέτα και τη ρίχνουμε κι αυτή στο μείγμα.\nΕμένα μου έγινε σχετικά υγρό το ζυμαράκι μου και μετά το έβαζα με ένα κουτάλι στο τηγάνι.\nΤο τηγάνι το έχουμε αφήσει προηγουμένως να κάψει λίγο με το λάδι που έχει μέσα.\nΒγάζουμε τις πιτούλες σε ένα πιάτο με απορροφητικό χαρτί και είναι έτοιμες!\nΔιαβάστε περισσότερα >> "Πιτούλες με τυρί σε 10 λεπτά"\nΑναρτήθηκε από Natassas blog tips στις Μαρτίου 29, 2022 5 σχόλια:\nΠίτες με 4 υλικά\nΜέσα στις απόκριες είπα να δοκιμάσω αυτή την καινούρια συνταγή. Δε μου βγήκαν πολύ μεγάλες οι πίτες και μου βγήκαν κάπως άγευστες. Ωστόσο θα παραθέσω τη συνταγή παρακάτω:\n200 γραμμάρια νερό χλιαρό\nΑνακατεύουμε το αλάτι και τη ζάχαρη με το νερό.\nΣτη συνέχεια προσθέτουμε το αλεύρι λίγο λίγο. Ανακατεύουμε να βραχεί όλο το αλεύρι.\nΑνοίγουμε τις πίτες με τα χέρια. Με τον πλάστη δε μπόρεσα.\nΤηγανίζουμε τις πίτες και έτοιμες.\nΤις τρώμε με λίγο αλάτι και ρίγανη από πάνω.\nΔιαβάστε περισσότερα >> "Πίτες με 4 υλικά"\nΑναρτήθηκε από Natassas blog tips στις Μαρτίου 08, 2022 Δεν υπάρχουν σχόλια:\nΈχω μία συνταγή με μια υπέροχη πίτα που δε χρειάζεται να φτιάξουμε και να ανοίξουμε φύλλο. Είναι η τυρόπιτα χωρίς φύλλο.\n7-8 κουταλιές σούπας λάδι\nΣε ένα μπολ ρίχνουμε το γάλα τα αυγά και το αλάτι και ανακατεύουμε.\nΠροσθέτουμε το λάδι και το νερό και συνεχίζουμε να ανακατεύουμε.\nΡίχνουμε το αλεύρι σιγά σιγά και ανακατεύουμε.\nΘρυματίζουμε και προσθέτουμε τη φέτα.\nΡίχνουμε το πιπέρι.\nΒάζουμε λαδόκολλα σε ένα μικρό ταψί\nΨήνουμε στους 200 βαθμούς στο πάνω κάτω για 45 λεπτά.\nΒγάζουμε από το φούρνο και έτοιμη!\nΔιαβάστε περισσότερα >> "Τυρόπιτα χωρίς φύλλο"\nΑναρτήθηκε από Natassas blog tips στις Φεβρουαρίου 21, 2022 Δεν υπάρχουν σχόλια:\nΚαλό είναι τώρα που είναι ακόμα αρχή του χρόνου να καθίσουμε και να γράψουμε σε ένα χαρτί ποιοι είναι οι στόχοι μας για αυτό το έτος. Εμένα οι στόχοι μου είναι συγκεκριμένοι και ελπίζω ότι φέτος θα τους πετύχω όλους. Τουλάχιστον θα προσπαθήσω.\nΚατ' αρχάς έχω βάλει τους στόχους στην εργασία μου. Οι στόχοι μου αυτοί είναι η εκπαίδευση στον τομέα μου ώστε να μπορώ να αντιμετωπίζω νέες προκλήσεις. Οι στόχοι μου αυτοί είναι σχετικά εύκολοι μιας που κάθε χρόνο σχεδόν συμμετέχω σε κάποιο σεμινάριο.\nΟι επόμενοι δύο στόχοι μου αφορούν τη δίαιτά μου. Ο ένας είναι να προσέχω τη διατροφή μου ώστε να φτάσω τα 60 κιλά και ο άλλος να κάνω γυμναστική για να είναι πιο υγιές το σώμα μου. Οι δύο αυτοί στόχοι με ταλαιπωρούν χρόνια τώρα και έχω γράψει αρκετά άρθρα για αυτούς ανάλογα με την πορεία που ακολουθούσα. Το θέμα είναι ότι όταν πάω στη διαιτολόγο και ακολουθώ το πρόγραμμά της, χάνω κιλά. Όταν όμως αφεθώ λίγο τα ξαναβάζω. Δύσκολη η διατήρηση των κιλών μου στα 60. Θέλει πρόγραμμα και πείσμα που θα με ακολουθεί μία ζωή.\nΈνας άλλος στόχος μου είναι να κυνηγάω την τύχη. Αυτό γίνεται με την αγορά κατά καιρούς τυχερών λαχνών. Ή παίρνοντας μέρος σε giveaway στο διαδίκτυο.\nΈνας δύσκολος στόχος είναι να κατορθώσω να "μορφωθώ" πνευματικά. Να διαβάσω δηλαδή βιβλία που θα με ανεβάσουν ψυχολογικά και πνευματικά. Άρχισα φέτος να διαβάζω ένα βιβλίο, το Η Δύναμη της Byrne Rhonda. Μου το είχε δώσει ένας παλιός μου εργοδότης και το έβαλα στη βιβλιοθήκη μου και το ξέχασα. Φέτος αποφάσισα να το διαβάσω. Μέχρι στιγμής, μάλιστα, το βρίσκω αρκετά ενδιαφέρον.\nΚαι τέλος ένας μεγάλος στόχος μου είναι ο εθελοντισμός που πιστεύω φέτος θα τα καταφέρω μιας που είμαι ήδη μέλος μιας ομάδας πληροφορικών.\nΔιαβάστε περισσότερα >> "Στόχοι για το 2022"\nΑναρτήθηκε από Natassas blog tips στις Φεβρουαρίου 01, 2022 2 σχόλια:


Η ποιητική συλλογή Ρινόκερως του Ιωαννίδη, ξεκινά με πραγματολογικά στοιχεία σχετικά με τον ρινόκερο, τα οποία είναι πεζολογικά δοσμένα με αφηγητή τον ίδιο τον ρινόκερο: τι αναφέρει γι’ αυτόν ο Πλίνιος ο Πρεσβύτερος, ποια ήταν η τύχη του όταν ήρθε στην Ευρώπη από τις πορτογαλικές Ινδίες τον 16ο αιώνα, πώς τον απέδωσε χαρακτικά ο Ντύρερ. Εν τούτοις, ο ρινόκερος, είτε στην κυριολεξία του είτε ως σύμβολο, σα να ξεχνιέται στη συνέχεια της συλλογής (με λιγοστές εξαιρέσεις, όπως στο ποίημα «Το δέντρο της ζωής»). Στη θέση του, διάφοροι εκπρόσωποι του ζωικού βασιλείου εξακολουθούν να εμφανίζονται σκόρπια σε ποιήματα και πεζά της συλλογής: ένα σαλιγκάρι, μία γάτα, μία μαϊμού, ελάφια, μία κατσίκα, οι μέλισσες. Παράλληλα, παρεμβάλλονται ποιήματα με βιογραφικά στοιχεία από καλλιτέχνες όπως ο Ματίς, η Βιρτζίνια Γουλφ, ο Ιάπωνας ποιητής χαϊκού Μπάσο, ο Ντεμπυσσύ.\nΚάπως έτσι αχνοφαίνεται η διάθεση αντίστιξης του ανθρωπογενούς περιβάλλοντος με το ζωικό βασίλειο της φύσης. Τούτο γίνεται περισσότερο ορατή στο ποίημα «Δανεικά» με αναφορά στην περιοχή Vestmager της Κοπεγχάγης, εκεί που επιχειρείται η αρχιτεκτονική και πολεοδομική πρόταση να ενταχθούν στον σχεδιασμό της πόλης υγροβιότοποι και ατόφια κομμάτια φύσης. Παρόλ’ αυτά η πιο πάνω αντίστιξη δεν διατρέχει με συνέπεια τη συλλογή, θολώνοντας το στίγμα της. Ως αποτέλεσμα η θεματολογία στην ποιητική συλλογή του Ιωαννίδη είναι ανερμάτιστη. Η δε αναφορά στο ζωικό βασίλειο σα να γίνεται με τρόπο γραφικό, χωρίς κάτι να αναδιατάσσει εντός μας. Σα να θυμίζει ένα εικαστικό συμβάν που είχε γίνει πριν χρόνια στην Αθήνα, με διάφορες αγελάδες σε ποικίλες εικαστικές παραλλαγές να κοσμούν την είσοδο διαφόρων επαγγελματικών κτηρίων. Κάποιες ήταν συμπαθητικές, ξάφνιαζαν για λίγο. Όμως αλήθεια, έμεινε τίποτα από εκείνο το μάλλον διακοσμητικό εγχείρημα; Η τέχνη, ως ανατρεπτική δύναμη (και όχι μόνο αναπαραστατική), σα να χάθηκε κάπου μεταξύ χάπενινγκ και μάρκετινγκ.\nΑν και ο ποιητής είναι μετρημένος στις λέξεις του, με μέριμνα για την οικονομία και τον ρυθμό, συχνά ακολουθεί την ποιητική κοινή της σύγχρονης νεοελληνικής ποίησης: άνευρη πεζολογία.\nΤο θεματολογικά ανερμάτιστο μεταφέρεται και στην ποιητική τεχνοτροπία της συλλογής. Τα ποιήματα είναι ως επί το πλείστον πεζολογικά. Αν και ο ποιητής είναι μετρημένος στις λέξεις του, με μέριμνα για την οικονομία και τον ρυθμό, συχνά ακολουθεί την ποιητική κοινή της σύγχρονης νεοελληνικής ποίησης: άνευρη πεζολογία.\n«Η γάτα της γειτόνισσα το σκάει\nαπ’ τη μισανοιγμένη πόρτα –\nπάει να βρει τον ήλιο\nΜε κάθε ευκαιρία δραπετεύει\nΤην βλέπεις κάθε μέρα να κυλιέται\nΣτα ζεσταμένα μάρμαρα\nΠίσω απ’ την τζαμαρία της εισόδου».\nΤο ποίημα «Νίκος Βένιος, κτηνοτρόφος, 34 ετών, Ίος», αν και αναφέρεται ρητά (σελ. 78) ότι είναι σχεδόν επί λέξει μεταγραφή φράσεων από άρθρο εφημερίδας, προκαλεί απορία γιατί να αποδοθεί με μορφή στίχων, εντέλει άμουσων. Αν συγκίνησε τον συγγραφέα, ας το βάλει αυτούσιο, έστω και αποσπάσματά του, με κάτι από τον τρόπο του Βαλτινού ή τόσων άλλων.\nΣίγουρα στην ποιητική συλλογή υπάρχουν οάσεις που ξεχωρίζουν, όπως τα ποιήματα «Αυτός δεν είναι ένας δερβίσης», «Ζωή ξανά» (εννιά ποιήματα-επεισόδια που αναφέρονται στη ζωή του Ματίς), «Αναπεπταμένη» (αναφορά στη Βιρτζίνια Γουλφ), «Ευχαριστία μετά από ανάρρωση», «Το Δωμάτιο ή το μυστικό της συνάντησης». Αν στεκόμασταν στα θετικά χαρακτηριστικά της κατά τόπους τεχνοτροπίας του Ιωαννίδη, τούτα θα ήταν η ένταξη πραγματολογικών στοιχείων στην ποιητική συλλογή, μια απόπειρα για συνθετικά ποιήματα και η πολυφωνικότητα.\nΑν στεκόμασταν στα θετικά χαρακτηριστικά της κατά τόπους τεχνοτροπίας του Ιωαννίδη, τούτα θα ήταν η ένταξη πραγματολογικών στοιχείων στην ποιητική συλλογή, μια απόπειρα για συνθετικά ποιήματα και η πολυφωνικότητα.\nΤα πραγματολογικά στοιχεία προσδίδουν πειστικότητα σε μια ποιητική συλλογή και την απομακρύνουν από μια εσωστρέφεια, όπως συμβαίνει με όσα αναφέρονται για την άφιξη του ρινόκερου στην Ευρώπη ή με τις προσωπογραφίες καλλιτεχνών που αποδίδει ποιητικά ο Ιωαννίδης. Όσο για την πολυφωνικότητα, στα ποιήματα αλλάζουν οι αφηγηματικές γωνίες (άλλοτε μιλάει ένας καλλιτέχνης από εκείνους που παρελαύνουν στη συλλογή, άλλοτε ένα ζώο, ή ένας αφηγητής). Παρόλ΄ αυτά δεν υπάρχει η οργανική ένταξη σε ένα ποιητικό ύφος, με κάποια ενότητα να διατρέχει τη συλλογή. Ποιήτριες και ποιητές της γενιάς του Ιωαννίδη (φορεμένος όρος, πλην όμως χρηστικός για κριτικούς και φιλολόγους που αναζητούν εκφραστικές διαφoροποιήσεις και αλληλεπιδράσεις κατά την πάροδο του χρόνου), φλερτάρουν με την πολυφωνικότητα, ως ένα γνώρισμα που τη διαφοροποιεί από προγενέστερους ποιητές. Αλλά όσες και όσοι την επιχειρούν (μετρημένοι στα δάκτυλα), λιγότερο ή περισσότερο ανά περίπτωση, δύσκολα φτάνουν σε διακριτό και αναγνωρίσιμο ύφος, με συγκεκριμένα τεχνοτροπικά χαρακτηριστικά. Ας σταθούμε τώρα σε ένα ποίημα του Ιωαννίδη στο οποίο υπάρχει ένας πολυφωνικός πειραματισμός.\nΕΥΧΑΡΙΣΤΙΑ ΜΕΤΑ ΑΠΟ ΑΝΑΡΡΩΣΗ\nΠΟΛΥ ΗΡΕΜΑ παρότι ήταν μαρτύριο ο χειμώνας\nαπό την εγκατάλειψη προς την πίστη\nΕΥΧΑΡΙΣΤΙΑ ΜΕΤΑ ΤΗΝ ΑΝΑΡΡΩΣΗ\nΤα τραίνα ήδη τρέχουν προς τη στάχτη\nΦλόγες πάλι καίνε τη σάρκα\nΑΙΣΘΗΜΑ ΝΕΑΣ ΔΥΝΑΜΗΣ\nθα γεμίσει το σώμα\nφως που πλημμυρίζει\nτην προσπάθεια των λέξεων\nΜΕ ΟΛΟΚΑΡΔΗ ΣΥΓΚΙΝΗΣΗ\nκαθώς τα λόγια\nμέσα του ακούγεται\nΟι λέξεις με τα κεφαλαία μπορούν να διαβαστούν αυτόνομα, σαν ένα τηλεγράφημα ανθρώπου που μόλις ανάρρωσε. Το ίδιο συμβαίνει και με τις λέξεις με πεζά. Φυσικά, το κείμενο μπορεί να διαβαστεί σε συνεχή ροή, κατά την εναλλαγή των πεζών και κεφαλαίων. Καίριες τομές, ρυθμός, προσεκτικές μεταφορές, λέξεις με φόρτιση, συμβολοποίηση της μουσικής, ένας αναβαλλόμενος επίλογος.\nΣτο ποίημα αυτό υπάρχει ένας πειραματισμός των λέξεων με ενδιαφέρον, μια πολυφωνικότητα που δεν στηρίζεται στην αλλαγή αφηγηματικής γωνίας (παραμένει τριτοπρόσωπη). Το κύριο όμως είναι ότι εδώ ο πειραματισμός καταφέρνει να αποσπάσει τη συγκίνηση. Σε τούτο βοηθά και η θεματική του που μας μεταφέρει στην ψυχολογία ανθρώπου που μόλις έχει αναρρώσει. Είναι τέτοια η βαρύτητα του συμβάντος που η φράση «ολόκαρδη συγκίνηση» στο τέλος, ακούγεται τόσο απλά, τόσο ανθρώπινα, τόσο δυνατά. Όπως και η μουσική που διαδέχεται την παύση των λέξεων.\nΕκδ. ΚΑΣΤΑΝΙΩΤΗ\tΣύγχρονοι Έλληνες ποιητές\tΠαναγιώτης Ιωαννίδης\tΔιογένης Σακκάς


Ελεύθερες από αύριο οι μετακινήσεις στην ηπειρωτική Ελλάδα, την Κρήτη και την Εύβοια\nΠρώτη καταχώρηση: Κυριακή, 17 Μαΐου 2020, 20:07\nΑπό αύριο επιτρέπονται οι μετακινήσεις στην ηπειρωτική Ελλάδα, την Κρήτη και την Εύβοια. Το υπουργείο Μεταφορών υπογραμμίζει σε εγκύκλιο του ότι οι μετακινήσεις διέπονται από υγειονομικά πρωτόκολλα με βάση τις οδηγίες της επιτροπής εμπειρογνωμόνων του ΕΟΔΥ, προς αποφυγή της μετάδοσης και διάδοσης του ιού covid 19.\nΟ κ. Χαρδαλιάς επανέλαβε τα μέτρα για τις σιδηροδρομικές μεταφορές και τις μετακινήσεις με υπεραστικά ΚΤΕΛ, τουριστικά λεωφορεία, λεωφορεία ιδιωτικής χρήσης. Ειδικότερα, επιτρέπεται η πλήρωση των θέσεων έως 50%, μέχρι την 31η Μαΐου, οπότε και θα επανεξεταστεί το εν λόγω πλαίσιο με βάση τα επιδημιολογικά δεδομένα.\nΤελευταία ενημέρωση: Κυριακή, 17 Μαΐου 2020, 20:12